text:
Promé Minister Gilmar Pisas i Minister Cijntje a hasi apertura di e di 3 torneo di Gòlf organisá pa AGAT Events
Publiká riba 19 Novèmber 2021
Willemstad – Promé Minister Gilmar Pisas i Minister di Desaroyo Ekonómiko Ruisandro Cijntje a hasi apertura di e di 3 torneo di Gòlf organisá pa AGAT Events dianan 19 i 20 di novèmber 2021.
AGATS Events, representá pa sr. Addy Toppenberg i su tim, a hasi tur loke tabata na nan alkanse pa trese un aktividat di e magnitut aki pa di 3 biaha Kòrsou.
Esaki ku e solo propósito pa pone Kòrsou riba mapa den Caribe komo e destinashon apropiá pa torneonan di Gòlf internashonal. Kòrsou ta brinda esaki sigur i ta un Pais potensial ku por organisá kualkier torneo internashonal di Gòlf.
Na tur tin tres kancha di Gòlf na Kòrsou: Emmastad, Sta. Barbara i Blue Bay.
Teniendo e tipo di aktividatnan aki ta pone ku nos ta kontribuí en grande ku nos industria turístiko, kaminda ku hotèlnan tur ta yen, restaurantnan, hürmento di outo i diferente otro negoshinan lokal tur ta benefisiá for di esaki.
Kòrsou lo benefisiá tambe ku yegada di diferente buelo internashonal.
Varios di e hungadonan di Gòlf a bini tambe ku nan famia pa e torneo i pa asina gosa un poko di tur loke nos ta Pais ta ofresé nan.
Tur esaki ta krea un impulso perfekto pa realisá un ekonomia próspero pa nos komunidat i logra un di e ophetivonan klave di e gobernashon aktual.
Djabièrnè dia 19 di novèmber tabatin un enkuentro pa yama tur esnan ku a bishitá nos Pais bon bini i tambe tabatin e oportunidat pa Promé Minister por a hiba un diskurso.
Djasabra dia 20 di novèmber parti mainta a tene e apertura di e torneo kaminda Promé Minister Gilmar Pisas i Minister di Desaroyo Ekonómiko a lansa e promé bala di Gòlf pa inisiá e torneo.
Di parti di Gobièrnu di Kòrsou a mustra apresio i tabata kontentu ku a tene e torneo aki na Kòrsou.
Ministerio konserní:
Desaroyo Ekonómiko


c: text/html

text:
Actualmente DIMAS ta ricibiendo un cantidad di peticion cu ta drenta tur dia, mayoria di esakinan ta sosode online via di e e-form cu DIMAS ta usando pa ricibi dicho peticionnan.
Un di e retonan di mas grandi cu nos ta encontra como organisacion na e momentonan aki ta di clientenan cu ta entrega un peticion incompleto. Nos ta encontra dos tipo di peticionnan incompleto:
- Peticionnan online unda cu e cliente no ta agrega niun documento na e e-form.
- Peticionnan caminda cu e cliente falta 1 of mas documento.
A reduci e documentonan riba e lista(nan) di rekisitonan
Den e ultimo aῆa DIMAS – conhuntamente cu otro departamentonan di gobierno – a yega na palabracionnan pa cu intercambio di informacion y uzo di medionan tecnologico pa por acesa of haya informacion relevante.
Esaki a resulta den e hecho cu DIMAS a reduci e cantidad di documentonan cu e ta pidiendo pa por trata un peticion considerablemente. Na su lugar e ta unicamente pidi e cliente pa dun’e e autorizacion (via di e E-forms), pa e como organizacion por procede consulta informacion relevante pa e evaluacion di e peticion.
Importancia di entrega un peticion completo
E ta hopi importante pa tur cliente sigura nan mes cu nan ta entrega nan peticion completo.
Un peticion completo ta facilita e proceso di e evaluacion di e peticion y lo haci cu e peticion lo por cana mas eficaz.
Un peticion completo ta significa cu e cliente ta:
- Ta yena e tur e veldnan di e formulario cu ta relevante pa e sorto di peticion cu e ta entrega.
- Ta entrega tur e documentonan rekeri pa su tipo di peticion segun e checklist corespondiente.
Kico ta pasa si entrega un peticion incompleto?
Te cu na comienso di e pandemia DIMAS tawata acepta peticionnan incompleto, pero tawata ser teni un banda pa un tempo defini te ora cu e cliente entrega e documentonan cu ta haci falta pa asina completa su peticion y e por sigui cu e proceso.
Den hopi caso esaki no a logra dentro di e termino duna pa coregi e falta, cu consecuencia cu DIMAS a keda cu un cantidad di peticion “on hold” cu no por a sigui su proceso y DIMAS haya su mes obliga na culmina e peticion cu por a resulta den sea un negacion di peticion of un anulacion di peticionnan.
Actualmente peticionnan mester ta completo na momento di entrega:
E cliente cu a procede – pa su motibonan – pa entrega un peticion cu ta incompleto, lo ripara cu DIMAS lo procede como lo siguiente: sea
- Sin documento – lo e ricibi for di DIMAS un email di indole informativo, indicando e cu locual a ser manda ta incompleto y cu pa es motibo e no a ser tuma den tramite dor di DIMAS. E ta recomendabel pa e persona cumula tur documentonan necesario pa despues haci su cita di nobo pa asina e entrega di esaki na DIMAS.
- Peticionnan incompleto – cu falta 1 of mas documento – lo wordo tuma den proceso pero lo procede pa haci e evaluacion di e peticion cu locual a ser entrega, locual ta significa cu e peticion lo resulta den un contesta probablemente negativo. (= negatieve beslissing). Esaki ta conta pa peticionnan cu falta por ehempel e documento positivo di DPL.
Na momento cu un cliente traha un afspraak y e (ainda) no tin tur documento pa entrega su peticion completo, e ta stroba su mesun proceso di cana su caminda, pero tambe e ta stroba un otro cliente di haya un cita, cu si tin tur su documentonan rekeri pa entrega un peticion completo.
DIMAS ta pidi su clientenan pa nan traha un cita via di e sistema di afspraak riba e website di DIMAS www.dimasaruba.aw unicamente na momento cu nan tin tur documento den nan poder cu ta necesario pa DIMAS por haci un debido evaluacion di e peticion.

robotstxt: allowed

filter: keep


text:
Prome dia di reunionnan di IPKO a cuminsa diamars na unda cu tanto e presidentenan di Parlamento como e lider di delegacion di cada pais di Reino a brinda nan presentacionnan manera semper ta e caso riba e prome dia. Mientras cu e presidentenan ta duna un discurso breve di 5 minuut, e lidernan di delegacion ta presenta den 20 minuut un discurso di e ultimo desaroyonan y retonan di cada isla respectivamente. Cada isla ta comparti informacion di loke pa nan ta mas importante y relevante pa nan.
Hulanda tambe ta trece nan discurso di kico ta e ultimo desaroyonan na Hulanda cu logicamente ta varia poco cu esnan di e diferente islanan den Reino. Tin tambe topico en comun. Un di nan ta e efecto di e guera entre Rusia y Ukraina. Hulanda ta premira un crecemento inflatorio di 11%. E problematica aki y e efecto cu inflacion ta causa riba e prijsnan di utilidad nos ta reconoce mirando cu esaki Aruba tambe a experencia. Hulanda ta premira un subida di mas of menos 30% riba prijs di gas y coriente.
Contrario na Aruba y e otro islanan cu ta sinti e efecto di prijs di gasoline mas tanto, Hulanda ta campa mas ainda cu e problema di nan dependencia riba gas di Rusia (rond di 20%) cu door di e guera a bira mas schaars y mas caro. Hulanda a tuma e medida y ta haciendo campaña pa reduci tanto e uzo como e dependencia di gas di Rusia door di tanto hisa e prijs como limitacion di uzo di gas door di negoshi pero tambe vivienda combina cu compensacion na gruponan cu no por paga esaki. Hulanda a introduci recien un plan di maneho “Bescherm- en Herstelplan Gas” cu ta encera bay mas den transicion na LNG. Hulanda a indica tambe di a aloca placa pa adicional pa sostene no solamente poblacion di Hulanda mes pero tambe pa e islanan di Boneiro, Saba y St. Eustatius.
Ademas di e discurso di e diferente paisnan den Reino, e Parlamentarionan a ricibi un presentacion di Raad van State tocante un “ongevraagd advies” cu nan a duna tocante Reino, tratadonan y Unierecht. Un punto interesante cu a bin dilanti durante e presentacion aki pa Parlamentario Yarzagaray ta e conseho sin peticion basa riba concepto di ley di Reino cu finalmente a resulta den 3 area di conseho. Un frase cu a bin dilanti di banda di Raad van State cu a pone enfasis riba dje ta “na acuerdo optimal cu interaccion y colaboracion” (naar optimale afstemming wisselwerking en samenwerking).
Finalmente a parti e grupo di Parlamentarionan di e 4 paisnan den 4 diferente grupo pa asina hiba discusion riba puntonan di atencion treci dilanti durante ultimo reunion di IPKO na mei ultimo. Puntonan manera entre otro e leynan di consenso na nivel di Reino, escogencia liber di parti di e paisnan manera “Ondelinge Regeling”, con ley di consenso ta wordo crea, e diferencia den e base di un ley na nivel di Reino y na nivel di e pais (Landsverordening) y determina e termino pa constestacion riba preguntanan (verslag) pa reglamenta e creacion di ley di Reino.
Den e ultimo parti aki den e gruponan cada Parlamentario por vocifera nan mes con a experencia e proceso y contenido di e ley di COHO y pa Aruba e RAft. Por a expresa aki tambe opinionnan na e miembronan di Tweede y Eerste kamer di Hulanda riba e preguntanan haci y preocupacionnan cu a wordo señala den preguntanan riba e leynan aki. Por a brinda informacion adicional of hasta un otro banda di medaya con a atende cu e ley di COHO cu e miembronan aki no tawata conoci of na altura di dje. Por bisa tambe cu e discusionnan tocante e presentacion di Raad van State a yuda pa habri caminda pa discusionnan mas habri entre miembronan di paisnan den Reino cu ta refleha e importancia di dialogo y yega na acuerdo entre paisnan.


text:
ORANJESTAD – Den seno di Dakota y cu un bista directo riba progreso di e bario cu Watty Vos Boulevard, a tuma luga recientemente un Reunion di Contacto cu candidato nobo Gerlien Croes. Lider di Partido a sostene Gerlien y tambe a comparti algun palabra cu e grupo grandi di persona interesa pa scucha kico e proximo gobierno di Mike Eman tin prepara pa continua cu e progreso di Aruba.
Lider di partido berde a elogia Gerlien Croes splicando cu, for di dia cu a introduci’e, e ta manera un fenomeno den politica di Aruba cu a lanta speransa. “Despues di e trabou cu cada generacion ta haci, ta bon pa nos prepara e siguiente generacion pa bay traha cu e mesun dedicacion pa haci un diferencia a base di ideal,” Mike Eman a bisa. E ta sinti cu den Gerlien a haya un dirigente cu tur calidad y e ta sumamente orguyoso di dje.


text:
Famia a confirma cu nan a haya informacion for di Colombia cu a haya e curpa, sin bida, di Paulus (Pau) Martijn.
Team di 24ora.com tabata na Zeerovers, e luga unda hopi piscado di pariba ta reuni y eynan a bin haya informacion for di familiarnan, cu mas o menos un ora pasa, nan a haya e yamada cu nan no kier a ricibi: a haya un curpa na costa di Colombia y a confirma cu ta trata di Pau Martijn.
Mainta tempran un boto a sali rumbo pa Colombia despues di informacion cu a mira “algo” ta drief cerca di costa di Colombia y Venezuela. No ta conoci si e informacion aki tabata corecto. Y te na e momentonan aki no tin mucho informacion, unda a haya e curpa, ken a hay’e y con of kende a reconoce e curpa.


text:
Komunidat di Kòrsou kompleto ta sigui e desaroyonan rondó di COVID-19 di aserka i a risibà den e último simannan bastante informashon tokante COVID-19. I kada siudadano ta hasi nan esfuersonan pa prevenà mas tantu posibel. Segun informashon di ekspertonan no tin un vakuna kontra e vÃrus ainda i tampoko un remedi ku por evitá ku un persona ta kontraé e malesa.
Den kuadro di esaki ta keda konsehá, dor di ekspertonan, pa subi e intensidat di e akshonnan di higiena ku ya kaba nos ta konosé pa otro gripnan. Esta laba man ku habon frekuentemente, mantené bo sistema imunológiko fuerte i mantené un distansia responsabel for di personanan ku tin sÃntomanan di grip.
A konsekuensia di e konsehonan aki, un grupo grandi den nos komunidat, ta hasi kompra di produktonan manera âhandsanitizerâ, napkins di papel, âsanitizing napkinsâ, desinfektante manera Lysol, pa tene nan man i superfisie rondó di nan limpi. Ademas mas i mas persona a kuminsá kumpra Vitamina C pa tene nan sistema di imunológiko haltu. Pa verifiká esaki Parlamentario Pauletta a bishitá diferente botika, supermerkado i toko.
Na mesun momento parlamentario Pauletta a bin ta konstatá ku hustamente e produktonan ariba menshoná a konosé un subida di preis drástiko den sierto tienda i negoshinan. Ta krea serka e parlamentario un sentimentu ku kier hasi uso di e desaroyonan rondó di COVID-19 pa subi e preisnan i saka bentaha di e situashon. Pero esaki ta afektá hustamente e hendenan ku ta den rÃsiko i tambe personanan ku tin un
entrada limitá. SpesÃfikamente hende grandi, mucha i persona ku tin un entrada limitá. Ademas skol, krèshnan i kasnan di hende grandi ku ta limpia ku mas frekuensia pa prevenÃ. Den kuadro di esaki suskrito tin algun pregunta i petishon pa Minister Mc. William:


text:
Diadomingo ultimo Aruba Amateur Weightlifting Association (AAWA) a organisa nan campeonato nacional di hisamento di peso cu a tuma luga den Compleho Deportivo Frans Figaroa na Noord. Esaki tabata en conexion cu celebracion di ASU Olimpiada.
Na e campeonato nacional aki tabata tin participacion di atleta di TNT Gym, Paradise Strength Aruba, E2Rep y Body Fitness Gym & Nutrition Tur e cuatro clubnan tabatin atleta masculino y femenino. Den un bon ambiente, bon motiva y anima e atletanan a start e competencia pa 11:00 di mainta cu e atletanan femenino sigui pa masculino.
Resultado den categoria di femenino
Den categoria di 55kg na prome luga a bay pa Cythlynne Lanoy di TNT Gym cu a snatch 55kg, clean & jerk 68kg pa un total 123kg, segundo luga a bay Nayeli Besaril di E2Rep cu un total di 88kg y tercer luga a bay pa Hanny Miranda di TNT Gym cu un total di 71kg.
Den categoria 59kg nos ta haya Jenelee Camara di E2Rep cu a logra pone un total di 85kg ta termina na di prome luga.
Den categoria di 64kg Eliana Gonzalez di BFN a gana prome luga cu un total di 154kg sigui na di segundo luga pa Andrea Galindo di TNT Gym cu total di 125kg, tercer luga Chantal Mousalli di TNT Gym cu un total di 107kg, cuatro luga a bay pa Nalia Figaroa di E2Rep cu un total di 105kg y cinco luga a bay pa Jeanelly Everon di BFN cu total di 90kg. Nos por bisa cu e atleta Chantal tin apenas 13 aña y a competi bon.
Nicky Garcia di E2Rep den categoria di 71kg a logra sali na prome luga, segundo luga a bay pa Corina Boekhoudt di PSA cu un total di 83kg y tercer luga a bay pa Angelli Thode di TNT Gym cu 82kg.
Nataly Geerman den categoria di 76kg di TNT Gym a pone un total di 195kg y logra prome luga. Madeline Martinus di TNT Gym su so den categoria di 87kg a logra un prome luga cu un total di126kg. Den categoria di +87 e atleta Ahley Alberts di BFN a pone un total di108kg y termina na di prome luga.
Ganadora di trofeo
Na final di e competencia a saca e ganadonan di e competencia den ramo femenino. Trofeo den categoria di Youth Sub-15 ganadora absoluto a resulta Cythlinne Lanoy y trofeo pa segundo luga a bay pa Chantal Mousalli.
Ganadora absoluto den Youth Sub-17 trofeo a bay pa Angellie Thode na di prome luga y trofeo na di segundo luga a bay pa Hanny Miranda. Den categoria di Junior Sub-20 ganado absoluto tabata Nayeli Besaril.
Den categoria di Senior Nataly Geerman a sali como ganadora absoluto y a gana e trofeo na di prome luga. Trofeo pa segundo luga a bay pa Nicky Garcia y trofeo na di tercer luga bay pa Andrea Galindo.
Por ultimo den categoria di Master 30 plus ganadora absoluto tabata Eliana Gonzalez, Jeanelly Everon a termina na di dos luga y trofeo pa di tercer luga a bay pa Corina Boekhoudt.
Na e campeonato nacional tabata presente Minister di Enseñansa y Deporte, Endy Croes, cu a duna un speech elocuente na e atletanan y a desea nan tur clase di exito den nan competencia. Representante di Comision Tecnico di Comite Olimpico Arubano, Monica Fajardo y Edmudo Josiah, tambe tabata presente. Nan bin pa motiva y papia cu algun atleta cu ta forma parti di preselecion di COA.
Aruba Amateur Weightlifting Association kier a manda palabra di gradicimento na Stichting Sportsunsidie Aruba, Lotto pa Deporte y Aruba Sport Unie cu a sponser e Campeonato Nacional aki y manda pabien na tur e atletanan cu a logra kibra nan record personal y esunnan cu a participa pa prome biaha. Tambe ta gradici e clubnan cu a participa cu ta E2Rep, Paradise Strength Aruba y TNT Gym y Body Fitness Gym & Nutrition pa nan participacion, coach, referee y tambe tur e boluntarionan cu a yuda haci e Campeonato Nacional 2022 di hisamento di peso aki uno exitoso.


text:
Ministerio Publico lo bende algun boto cu tin warda actualmente na Marinierskazerne. E venta lo tuma lugar diamars 22 di juni 2021 desde 9’or di mainta. E botonan lo wordo bendi na esun cu ofrece mas cen.Mescos cu tempo di venta di boto aña pasa, personanan cu ta interesa mester inscribi di antemano na Ministerio Publico.
Paga tino: e reglanan lo ta mas stricto cu na 2020, relaciona cu medidanan di Covid-19. Tambe lo tin un maximo di inscripcion di 120 persona.
• Bo tin chens di inscribi pa mas tarda diamars 15 di juni 2021 pa 12’or di merdia na Ministerio Publico via e-mail ann.angela@omaruba.aw.
Bo mag di yama señora Angela na telefon tambe via su number directo 521-4135 riba diahuebs 10 di juni y diabierna 11 di juni 2021 di 2’or pa 4’or di atardi. Corda cu inscripcion ta cera pa 12’or di merdia riba diamars 15 di juni.
• Ora di inscribi mester menciona:- Nomber- Fam- Fecha di nacimento- Pais di nacimento- Number di identidad (di bo cedula, paspoort of rijbewijs)- Telefon• Solamente personanan cu a inscribi cerca señora Angela mag di meld riba 22 di juni 2021 pa 9’or di mainta na Marinierskazerne pa drenta wak e botonan y saca un bid riba nan.
Bo mester tin cerca bo e mes ID cu bo a inscribi cu ne. Si bo no tin e ID aki cu bo, bo lo no wordo admiti. Parkeer mag pafor dilanti kazerne.
• Tapa boca ta obligatorio pa drenta Marinierskazerne. Unicamente persona cu a inscribi, tin entrada. No mag di drenta cu mucha.
• Riba diaranzon 23 di juni 2021 lo informa e ganadornan di e bid. Despues por paga na caha di Ministerio Publico na Rumbastraat 29 na Camacuri. Por paga solamente cu cash. Ministerio Publico ta habri di dialuna pa diabierna di 8’or pa 11.30’or di mainta y di 1’or pa 3.30’or di atardi.
• E botonan lo wordo entrega despues di mustra recibo di pago, contrato di venta y ID di e cumprador.
• E botonan mester wordo busca mas liher posible. E comprador mes tin cu percura pa transporte. Ministerio Publico no ta duna ningun garantia riba e estado di e botonan. E venta ta ‘as is where is’.


text:
Tin un prohibicion di alcohol na park Sonsbeek na Arnhem. E alcalde Marcouch ta anuncia e medida pa un di dos biaha e aña aki pa un grupo di hobennan cu no ta cumpli cu norma di coronavirus. “Nos a wak cu nan tabatin caha y consumi alcohol den exceso”, alcalde a bisa.
Un probelma adiconal, segun Marcouch, ta cu hende cu a bebe hopi alcohol ta dificil pa acerca na nan. E ta enfatisa cu e mayoria di persona ta cumpli cu regla di coronavirus, pero tin un grupo chikito ta daña pa e gran parti di e hobennan. Ayera e alcalde a considera introduci un prohibicion di alcohol, pero finalmente no a sigui. Marcouch a papia di comportacion egoista y ta pidi pa mayornan responsabilisa nan yiunan pa cumpli cu reglanan cu ta pone.
Mescos cu otro pais na mundo cu kier disfruta nan clima primavera. Amsterdam a cera Vondelpark debi na un gran multitud di hende. E spoorpark na Tilburg ta cera, e municipio di Tilburg ta poniendo extra siguridad priva pa asina tin orden di reglanan di corona y ta keda vigila e park.
Mescos park na Amsterdam, tambe tabatin otro actividad na otro ciudad. E park di e ciudad di Maastricht a keda evacua pa un gran cantidad di hende, tambe a cuminsa parti boet. Tambe persona a laga gran cantidad di sushi atras na Breda, Tilburg y Amsterdam.


text:
ORANJESTAD – For di siman pasa caba, AZV ta haci esfuerso pa trece bek e pashentnan cu a bay exterior pa tratamento medico y ta cla pa regresa Aruba. Den weekend un cantidad di pashent y acompanante a bin bek. Door cu Avianca a stop di bula pa Aruba e situacion a bira mas complica, pero AZV ta sigui haci tur posibel pa trece e personanan cu no tin nodo mas di haya tratamento medico bek na Aruba. AZV tin contact cu e personanan ey y e departamento internacional di e clinicanan.
Pashentnan cu ta bezig cu un tratamento por keda na Colombia y nan tratamento ta sigui normal.
ASEGURADO CU MESTER DI TRATAMENTO DEN EXTERIOR
Door cu e frontera cu Colombia a cera no ta posibel pa manda pashent nobo Colombia sin mas. AZV ta bezig hunto cu Gobierno di Aruba pa bin na un palabracion cu e Gobierno di Colombia pa haya acuerdo pa manda nos aseguradonan cu tin mester di cuido medico urgente y cu no tin Corona virus por drenta Colombia.
Personanan cu mester di un tipo di tratamento den exterior cu no ta urgente (levensbedreigend) lo tin cu warda por lo pronto.
Banda di e esfuerso pa manda pashent Colombia AZV ta bezig cu un plan di back-up cu University of Miami. Den caso cu lo ta necesario, AZV lo por manda pashent Merca pa tratamento.
BAY DOKTER DI CAS
Si bo mester di cuido di dokter di cas, por fabor tuma contact cu’ne via telefon y sigui e recomendacionnan cu bo ta haya di e oficina di dokter di cas. No bay personalmente na dokter si e no ta absolutamente necesario pa asina baha e chens di bin den contacto cu un persona cu tin e virus.
Dokter ta yuda pashentnan cu ta urgente y si tin algo cu por warda lo pidi pa warda of lo duna otro solucion.
Pa tur dunadornan di cuido, incluso specialistanan medico, ta conta basicamente mesun aviso, dus yama prome y sigui instuccionnan di dokter.
SERVICIO NA AZV
Pa evita cu e virus sigui plama mayoria di personal di AZV ta trahando for di cas. AZV ta duna servicio via telefon y email. Si tin cualkier pregunta por fabor yama na 527 9900 / 527 9972 / 527 9996 of manda un email pa [email protected]
Check nos website www.azv.aw pa instuccionnan con pa haci pa prolonga polisa, inscripcion di baby etc etc (scroll pa Noticianan Ultimo riba e frontpage)
TIPS
Keda pendiente pa e updatenan oficial di Gobierno y sigui e recomendacionnan di DVG, bo dokter y profesionalnan den salud. Keda cas, cuida bo famia y amigonan cu ta den e grupo di riesgo y laba bo man frecuentemente.
Por fabor tene comprension pa otro den e momentonan fastioso cu nos ta pasando aden.


text:
Wardakosta i Citro mester a sali pa asistí diferente boto ku a hañanan ku problema ku motor na kaminda pa Kòrsou. Diferente boto ku a sali Boneiru ayera pa regresa bèk Kòrsou a enkontrá nan mes ku problema ku motor na kaminda i mester a pidi asistensha riba e number 913 di Wardakosta. E botonan di Citro, esta e Sea Rescue i Dick Braakman a tou dos boto hiba Kòrsou seif. Un otro boto ku tabata na kaminda pa Kòrsou, pero ku a hañ’é ta stòp na Klein Kòrsou pa motibu di problema ku motor, a haña asistensha di un
Metal Shark di Wardakosta. Tur e botonan i e personanan na bordo a yega bèk kas sano i salvo.
Wardakosta ta avisá doñonan di boto pa hasi mantenshon regular na nan botonan. Pa propio seguridat na bordo mester tin: sufisiente chaleko di salbabida, un flèshlait ku bateria i un pitu, un EHBO kit, sufisiente awa, aparato pa paga kandela, VHF radio òf un sellular kargá. Evita e chèns di un aksidente òf situashon peligroso riba laman kubo boto òf seadoo. Den kaso kubo mester di yudansa bo por yama Wardakosta riba 913 òf VHF radio 16. Gosa di laman i bichnan na un manera seif.


text:
Dialuna atardi a tuma luga un reunion entre sindicato STA kende ta representa un grupo di trahado na Serlimar y cu Minister Ursell Arends. E mandatario a invita e sindicatonan cu ta representa e trahadonan di Serlimar, esta SEPPA y STA p’un reunion na Cocolishi. Debi na compromiso, representante di SEPPA no por tabata presente n’e reunion.
E reunion tabata mas bien pa informa e sindicatonan cu pronto e minister hunto cu gerencia lo reuni cu e trahadonan pa informa nan riba e retonan di e compania pero tambe con ta premira pa sanea e situacion financiero di e compania.
Diego de Cuba ta presidente di sindicato STA, durante un entrevista cu 24ora.com el a conta mas di e reunion y tambe un situacion di gerencia caminda cu e trahadonan no kier mir’e mas eyden. A hasta firma un carta como muestra di malcontento den e compania contra e maneho y manera di atende cu hende di parti un miembro di management team.
Pa un relato mas amplio, lesa TREMPAN.


text:
Enfermedades Complicaciones consecutivas a infusion, transfus e inyeccion terapeutica
Embolia gaseosa consecutivas a infusion, transfusion e inyeccion terapeutica
Complicaciones vasculares consecutivas a infusion, transfusion e inyeccion terapeutica
Infecciones consecutivas a infusion, transfusion e inyeccion terapeutica
Reaccion de incompatibilidad al grupo abo
Reaccion de incompatibilidad a rh
Choque anafilactico debido a suero
Otras reacciones al suero
Otras complicaciones consecutivas a infusion, transfusion e inyeccion terapeutica
Complicaciones no especificadas consecutivas a infusion, transfusion e inyeccion terapeutica


text:
Desaroyo Teritorial di Aruba 2019 (ROP 2019)
Riba 15 di januari 2019 a publica un concepto pa un Plan pa Desaroyo Teritorial di Aruba nobo. Te cu 15 di maart 2019 a brinda oportunidad pa entrega punto di bista (zienswijze). E concepto a wordo ahusta y contestacion riba tur punto di bista cu a entrega a keda incorpora den e Nota riba Punto di Bista (Nota Zienswijzen). Por medio di Decreto Nacional no. 1 di 17 di juli 2019 e Plan pa Desaroyo Teritorial di Aruba 2019 (ROP 2019) a keda ratifica.
Por download y tambe tuma nota di forma digital di e ROP 2019, e mapa, e Decreto Nacional no. 1 di 17 di juli 2019, e splicacion riba ROP 2019, e Nota riba Punto di Bista y un mapa di structura ecologico principal:
- ROP 2019
- Mapa ROP 2019
- Decreto Nacional no. 1 di 17 di juli 2019
- Splicacion riba ROP 2019
- Nota riba Punto di Bista
- Mapa di structura ecologico principal
Por tuma nota di ROP 2019 na oficina di Departmento di Infrastructura y Planificacion (DIP) tambe.
Siguientemente por haya informacion relaciona cu e prome ROP (bieu).
Vision di e plan:
“ Realisa un (re)desaroyo integral duradero y balansa di Aruba”
Pa un desaroyo duradero ta considera cambio den sociedad.”cu ta provee den necesidad di e generacion actual, sin cu door di esaki ta hinca den peligro e posibilidad di e futuro generacion pa tambe provee den nan necesidad”.
Mescos cu naturalesa, e area cu tin construccion, tambe ta pasa frecuentemente door di un periodo largo di desaroyo. Desaroyo duradero ta pidi pues pa un vision di termino largo. Pesey e ROP tin un duracion di dies aña.
E perspectiva riba termino largo ta pa balansa stabilidad di structura y sistema contra e necesidad di cambio y renobacion. Loke ta considera den termino corto por ta contrario na durabilidad riba termino largo.
Pa por realisa e vision integral pa Aruba, ta necesario pa diferente sector ta riba e mesun liña. Pesey, den consulta cu e sectornan concerni, a traha meta pa sector. Maneho economico y social implementa ta influencia al fin y al cabo desaroyo teritorial. E sectornan aki mes ta responsabel pa alcansa nan meta y sub meta. E ROP ta forma e structura teritorial den cua e metanan (sub) por keda realisa. Den proceso di diseño di e ROP a scoge pa basa e plan riba metanan saca for di tres enfoke principal.
E enfoke ta economico, social y teritorial.
E metanan fiha ta lo siguiente:
Meta principal economico
Meta principal economico ta lo siguiente:
“Un crecemento economico balansa manteniendo minimalmente e nivel actual di bienestar”
E meta principal economico ta specifica mas aleu den e siguiente sub metanan:
- Diversificacion di economia. Aruba conoce turismo como su pilar economico principal y despues ta sigui servicio financiero. Pa distribui e risico ta boga pa mas diversificacion di nos economia.
- Inverti den calidad di producto turistico. Ta duna preferencia na inverti/upgrade un hotel existente prome cu construi mas camber di hotel.
- E desaroyo economico mester ta mas miho sincronisa cu e mercado laboral.
- Aumenta productividad laboral.
- Desaroyo di salario mester ta cana pareu cu productividad.
- Pone orden den financia publico.
- Nivel di inflacion keda pareu cu e socionan comercial mas grandi.
- Considera miho bentahanan economico versus e gastonan social.
- Garantisa suficiente importacion di cuminda.
- Mantene e sector agrario.
- Percura pa establecimento adecua pa empresa.
- Reparticion balansa di entrada.
- Suficiente reserva di divisa
Meta principal riba tereno social
E meta principal riba tereno social ta formula como lo siguiente:
“Alcansa un nivel di provision adecua cu ta sincronisa cu e bienestar y e necesidad di e comunidad”
E meta social ta dividi den sectornan cu sub metanan di e desaroyo social: Salud, Educacion, Vivienda, Cultura y Recreacion.
Salud:
- fortalece cuido preventivo y curativo;
- cuido y yudansa accesibel;
- mantene, mehora ambiente di biba;
- stimula deporte.
Educacion:
- realisa educacion duradero, ofrece enseñansa na diferente grupo meta unda tin necesidad pa esaki;
- educacion pa tur;
- aumenta grado di educacion riba nivel medio y halto;
- garantisa enseñansa di bon calidad cu ta conecta cu e comunidad, enseñansa avansa y cu e economia y comercio;
- na un forma flexibel anticipa e necesidad di capacitacion.
Vivienda:
- provee suficiente vivienda adecua pa pueblo;
- cultura y recreacion:
- Mantene elementonan cultural, historico y natural
- Mantene suficiente posibilidad di recreo di acuerdo cu crecemento den poblacion, desaroyo turistico y deseonan di pueblo
Meta principal pa desaroyo di teritorio
Meta principal pa teritorio:
“Desaroya un bon structura teritorial funcional cu ta haci realisacion di e metanan social y economico posibel y mehoracion di e calidad teritorial”
E meta principal pa teritorio ta parti den sub metanan relaciona cu e diferente capanan cu ta forma parti di e sistema teritorial
Capa di suela:
- Naturalesa y paisahe:
- Proteccion basico di areanan di naturalesa basa riba principio ecologico (funcion di “corridor” (paso) y balornan di paisahe (entre otro Parke Nacional Arikok, zona di conservacion, Spaans Lagoen, parke bou awa).
- Proteccion basico di terenonan disponibel ainda pa agricultura y reserva tereno rond di tanki y dam pa agricultura.
- Stop proceso di erosion.
- Proteha islanan riba rif y rif di coral.
- Maneho di awa
- percura pa un bon drenahe;
- stroba menos cu ta posibel paso natural di rooi
- sigura y desaroya na forma dinamico e buffernan di awa (saliña, dam y tanki);
- mantene como tambe mehora e calidad di awa di lama.
Topografia:
- topografia existente como punto di salida pa desaroyo;
- mantene mas tanto posibel e sistema y structura di suela existente;
- reduci cobamento (excavacion) y den un tempo determina stop nan por completo. Recupera paisahe di e areanan cu ta bira disponibel y destina nan pa funcionnan leve manera recreacion.
Capa di red:
- mehora calidad di infrastructura (caminda & aeropuerto, waf);
- optimalisa uzo di infrastructura (herarkia red di caminda);
- mehora transporte publico colectivo (entre otro concentracion di funcion);
- stimula uzo di medio di transporte cu ta bon pa medio ambiente (entre otro cana na pia, bicicleta, carpooling, auto cu ta eficiente den uzo di energia);
- introduci y ehecuta maneho di staciona vehiculo unda e usuario ta paga y ta haci distincion entre staciona leu y cerca (parkeermeters);
- por pensa pa traha garashi pa staciona rond di centro di ciudad pa alivia e problema di stacionamento den centro. Ademas di centro di ciudad, tambe mester tin mas atencion pa e problema di stacionamento na San Nicolas y e strip di hotel;
- mantene y crea un drenahe di awa di riool y awasero bon planea (eventualmente extra purificacion di awa di riool);
- mantene suministro minimal di awa y coriente.
Capa di ocupacion:
- separacion teritorial bon defini di actividad cu si of no ta causa molester;
- stimula un herarkia den facilidadnan (no tur cos tur caminda);
- facilidad den vecindario, den bario etc.;
- mantene accesibilidad, establece negoshi cu ta emplea hopi hende y facilidadnan unda suficiente transporte publico ta pasa; establece negoshi cu ta emplea menos hende (distribucion y produccion) cerca di e red logistico mas cerca (waf, caminda principal);
- stimula uzo eficiente di tereno (funcion corecto na e sitio corecto);
- fortalece calidad teritorial, manera centro di Oranjestad;
- mas variacion y regulacion den forma di vivienda (diferencia den tamaño di parcela y forma di construccion).
Den Capitulo 3 di Ruimtelijk ontwikkelingsplan beschrijving ta splica e puntonan di salida mas detaya.
Intencion
Basa riba punto di salida aki di grupo di apoyo (plataforma) social a traha e plan segun algun intencion y principio di diseño.
- enfoke integral:
- integracion entre sector social, economico y teritorial.;
- crecemento balansa y desaroyo;:
- balansa den ritmo di crecemento y relacion mutuo entre sectornan;
- envolvi tur esnan interesa, pero mester laga suficiente espacio pa futuro generacion dicidi riba e topico aki.
- plataforma social duradero:
· Principio di diseño:
· zonificacion di henter nos teritorio y costanan;
· limita urbanisacion y uzo di tera;
· concentra y intensifica uzo di tereno;
· uni funcionnan cu ta complementa otro;
· diferencia den grado di urbanisacion y densidad;
· separa actividad comercial y funcion di vivienda miho;
· mantene balornan natural maximalmente intacto.
Tambe, teniendo na cuenta e discusion den comunidad tocante crecemento y ritmo di desaroyo, Conseho di Ministro a determina cu e desaroyo segun e plan mester sali for di direccion di un crecemento modera.


text:
E marca di sapato etico cu a ricibi premiacion, Po-Zu www.po-zu.com, a anuncia su prome coleccion 100% Vegan AW19 Mainline, cu ta presenta sapatonan elabora cu ‘Apple Skin’, casca di coco, corki, rubber cubri di catuna y blachi di piña.
E coleccion nobo ta presenta un twist den e estilo urbano cu lineanan suave, detayenan yamativo y adaptacionnan moderno na e clasiconan, manera un boots urbano waterproof traha di ‘rubberised Fair Trade cotton’. E coleccion ta consisti di sneakers pa uzo diario, cork runners, flats stylish y updates moderno di e boots tradicional.
Conoci pa uza e niche di fibranan sostenible den e diseñonan moderno y fresco. Po-Zu ta abordando e industria di sapato di “$ 350bn”, haciendo un imagen nobo for di e tradicional diseño cu un enfoke nobo. Mescos cu un coco ta bay for di un palo, e zool di e sapatonan di Po-Zu tin casca di coco of ‘rubber foam Foot Mattress™’ cu ta proteha bo mientras bo ta cana.
E casca di appel di origen biologico ‘vegan leather’ ta deriva for di e industria di juice di appel y cultiva organicamente na Italian Alps. E no ta solamente altamente transpirabel y duradero, sino tambe cu e ta desvia for di e desperdicio di alimento.
E fundador, Sven Segar, como un vegetariano henter su bida largo, ta apasiona pa suministra sapatonan cu ta sostenibel, liber di crueldad y sin embargo cu no ta costa nos planeta. Nan ta hopi emociona di integra mas y mas na e línea 100% full vegan di Po-Zu pa e Mainline collection AW19. Po-Zu a ser presenta na BBC, ITV y den noticianan internacional pa su innovacion unico den fibra y su filosofía di e naturalesa cu ta fit na su proposito.


text:
Tokante Fundashon Sonrisa
Ken nos ta?
Fundashon Sonrisa ta ofresé hende ku un malesa sikiátriko króniko:
- E chèns pa ku guia profeshonal biba riba nan mes. E ta ofresé de opshonnan ‘biba na eskala chikitu’ i biba riba bo mes ku guia’.
- Un gran variedat di aktividat den su sentro di aktividat.
E oferta di tratamentu ta konsistí di un kombinashon di fasilidatnan di bibienda, pasadia i un sentro di aktividat. Nos ta duna guia residensial na alrededor di 40 kliente i tin lugá pa 70 hende den nos sentro di aktividat.
Nos mishon
Sonrisa ta kontestá e deseo di hende ku un problema sikiátriko, pa mas independiente posibel, pero ku giua pa asina largu ku esaki ta nesesario, forma un propio bida. Na base di e guia di biba ta e vishon di kuido basá riba rekuperashon i kresementu. Esaki ta nifiká promoshon di e independensia, abilidat pa yuda su mes, posibilidat i kapasidatnan di e kliente. Den esaki ta tene kuenta ku e limitashonnan di e kliente. E papel di e guia ta pa duna sosten i guia ora esaki ta berdaderamente nesesario.
Kaminda ku ta posibel, Fundashon Sonrisa ta forma un stashon intermiediario riba kaminda pa independiensia mas grandi pa klientenan. Fundashon Sonrisa ta aspirá laga klientenan sigui pa fasilidatnan ku un karakter ménos protektor. Den práktika esaki no ta pa tur kliente posibel. Na e grupo akí Fundashon Sonrisa ta brinda sosten i guia mas o ménos permanente.
Nos vishon
Nos ta bai pa reintegrashon na midí, saliendo for di e deseo, interes i posibilidatnan di e pididó di yudansa, o sea e kliente. Den e guia nos ta pone enfoke riba e parti salú di e habitante i bishitantenan.
- Nos ta konsentrá riba e kapasidatnan di nos klientenan i ta yuda sigui desaroyá esakinan.
- Nos ta sostené personanan pa bira mas independiente i kombativo.
- Nos ta yuda hendenan pa oumentá nan outokonfiansa i pa hiba un bida digno di ser humano.
Kada kliente ta úniko e mester di un propio aserkamentu. P’esei trabou na midí ta importante. Kada habitante i bishitante ta haña un plan di guia na midí. Ta deliberá kontenido di e plan ku esun konerní, e guianan, i ku e dunadó di tratamentu. Den e plan di guia tin e metanan riba kual e habitante/bishitante ta bai traha. Ta trata metanan práktiko i konkreto, ku por realisá den pasonan chikitu.
Nos balornan núkleo
Nos balornan núkleo ta:
Kompromiso
Nos ta komprometé na klientenan, koleganan i komunidat. Saliendo for di un sintimentu di union i igualdat, nos ta kontribuí na e mishon di Fundashon Sonrisa.
Kapasidat
Nos ta kapasitá den nos profeshon. Kliente i koleganan sa kiko nan mag di spera di nos. I nos ta siña kontinuamente pa tene nos konosementu na nivel.
Konfiabilidat
Nos ta konfiabel. Palabra ta palabra. Nos ta hasi loke kliente i koleganan mag di spera di nos i ta duna hopi balor na un kultura seif.


text: Diadomingo awo, 1 di mei 2016, di 12:00 p.m pa 6:00 p.m., pa di 7 aña consecutivo lo tuma luga e popular evento “Ban topa cu nos Caha di Orgel” na Papiamento Restaurant na Noord. E encuentro aki ta encera 15 caha di orgel cu lo deleita e publico cu nan presentacion. Manera tur aña e bar y cushina lo ta bon surti, igual e ambiente lo no falta. Organisado di e evento Reginald “Nai” Felicia cu sosten di Departamento di Cultura Aruba y Ministerio di Culutra ta invita pueblo henter pa un dia ameno, diadomingo awo, na Papiamento Restaurant.


text:
Bill Gates i hefe di Alibaba ta hinka un bion dòler den energia limpi.
Eks direktor di Microsoft, Bill Gates i e hefe di Alibaba, Jack Ma, ta bai hinka huntu otro invershonistanan ún bion dòler den empresanan ku ta traha pa logra teknologianan pa energia nobo. Vários medio di prensa merikano a públika ku djaluna 12 di desèmber a lanta e fondo Breakthrough Energy Ventures pa realisashon di e projekto. E kapitalistanan di riesgo, John Doerr i Vinod Khosla ta enkargá ku e fondo, huntu ku direktor di Amazon, Jeff Bezos i fundadó di Virgin Richard Branson. "Nos meta ta pa konstruí empresanan, ku lo yuda ofresé energia konfiabel, pagabel i liber di polushon na e mundu pa e siguiente generashon," asina Gates a bisa den un deklarashon. Breakthrough Energy Ventures lo invertí únikamente na komienso di proyektonan, ku lo tin un efekto grandi riba kambio di klima. Nan mester por logra por lo ménos un redukshon di minimal mitar gigatonelada na emishon di gasnan di efekto invernadero. (broeikas) A lanta e fondo despues di elekshon di Donald Trump, ku ta un sképtiko di klima, komo presidente di Merka. Trump a skohe e prokuradó-general Scott Pruit di Oklahoma komo lider di e Agensia di Medio Ambiente EPA. Durante e periodo di gobièrnu di Obama, Pruit tabata kontra e maneho di klima di gobièrnu.


text:
CEO di Aruba Port Authority, Marc Figaroa ta comparti riba e bon noticia di ricibi e linea nan crucero y e bon comunicacion cu tin cu headquarters na Miami cu linea crucero pa asina por a activa bek cu e industria crucero despues di 1 aña y tres luna cu e ultimo crucero a bin den nos waf.
Pa Figaroa, y pa Aruba, ta sigur algo grandi cu ta e prome crucero cu a cuminsa den Caribe. APA conhuntamente cu departamentonan concerni manera ATA, DVG, Directie Scheepvaart a prepara protocol y presenta esaki na Crisis team pa acepta y yega logra na finalisacion cu por bisa bon bini na e crucero na Aruba.
Por mennciona cu e comienso lo ta slow, mirando cu CDC (e DVG di Merca) ta den un situacion cu estado di Florida pa casonan tocante e obligacion y reglanan pa e vacuna. Nan di APA ta sigui e caso y wak con ta desaroya.
Figaroa ta bisa cu lo sigui den contacto ora tin indicacion cu otro puerto pa por activa, pa awo tin e protocol cu e maneho conforme nan regla local implementa pa crisis team, manera e uso di mask, pasaheronan cu mester ta vacuna (cu e vacuna FDA approved).
Nan a traha cu KPA, ATA pa asina delinea tur tereno pa traha den un forma organisa y structura pa tur hende atene nan mes na protocol cu aruba tin. Pa awo, financieramente pa APA, ta un bon comienso di recuperacion economico.


text:
Recientemente Minister di Asuntonan Economico, Comunicacion y Desaroyo Sostenibel, Mr. Geoffrey Wever den e reunion mensual cu Banco Central di Aruba, Aruba Hotel and Tourism Association, Aruba Tourism Authority, Aruba Airport Authority y Departamento di Asuntonan Economico, Comercio y Industria a ricibi e ultimo informacion over di e economia di Aruba. “E reunionnan aki ta sumamente importante pa por tin un bon bista di e desaroyo di nos economía”, segun Minister Wever.
Expectativanan pa e economia di Aruba ta positivo. Banco Central di Aruba den su “Economic Outlook December 2021” a presenta diferente scenarionan den cual ta premira un recuperacion di economia di Aruba den 2021. Segun e diferente scenarionan, e Producto Domestico Bruto (GDP), e indicador pa midi actividadnan economico, ta proyecta pa crece cu entre 11.3% y 16.7% nominal den 2021. Recuperacion economico ta premira pa continua tambe den 2022. Segun Banco Central di Aruba, economia di Aruba ta proyecta pa crece cu entre 6.8% y 17.3% nominal den 2022.
E proyeccion economico di Banco Central di Aruba ta den liña di expectativanan economico di Fondo Monetario Internacional y Departamento di Asuntonan Economico, Comercio y Industria. Segun e “World Economic Update October 2021”, Fondo Monetario Internacional ta premira un crecemento economico nominal di 14.7% den 2021 y 9.2% den 2022. Departamento di Asuntonan Economico, Comercio y Industria den su “Economic Outlook” di October 2021, ta proyecta un crecemento economico nominal di 13.6% den 2021 y 7.9% den 2022.
Segun Banco Central di Aruba, e recuperacion gradual den esector turistico ta e motibo principal di crecemento economico den 2021. Esaki den combinacion cu programanan di apoyo financiero di gobierno di Aruba na individuonan y companianan, lo resulta den un subida di consumo priva. Pa 2022, Banco Central di Aruba ta primera continuacion di e recuperacion den e sector di turismo. Hunto cu un crecemento leve den inversionan priva, lo sigui stimula e recuperacion di economia di Aruba. E inflacion awor anticipa (un averahe di 12-luna) pa 2021 y 2022 ta proyecta di ta 0.5% y 2.7% respectivamente. E tasa di desempleo lo yega na un nivel di 9.5% den 2021, y ta proyecta pa baha te 7.7% den 2022.
Segun e relato di prensa di Banco Central di Aruba di 8 di december 2021, tanto e reservanan oficial y internacional a demostra di ta resiliente. E nivel di reservanan oficial y internacional a yega te na, respectivamente, Afl. 2.548,7 miyon y Afl. 2.923,3 miyon riba 24 di september 2021. Esaki ta mustra un subida di respectivamente Afl. 318,6 miyon y Afl.575,9 miyon.
E crecemento den e reservanan oficial y internacional ta primordialmente e resultado di fiansa di gobierno di Hulanda na gobierno di Aruba, y entradanan mas halto relata na turismo. Tambe segun e mesun relato, e cantidad di likides excesivo na banconan comercial a sigui crece mientras credito bancario ta baha.
Un motibo pa e crecemento di likides excesivo na banconan comercial ta e reduccion den e tasa di reserva obligatorio y cambio den e “prudential liquidity ratio” como medidanan di alivio riba tereno monetario y prudencial pa asina mitiga e efectonan di e pandemia di COVID-19. Tambe falta di demanda pa credito a contribui na e crecemento di likides excesivo na banconan comercial.


text:
The content originally appeared on: Diario
ATIA ta bati alarma
Esnan cu tin salario di 10.000 lo haya djis 99 florin extra pa luna
ORANJESTAD(AAN): Diabierna Asociacion ATIA a tene un rueda di prensa, pa papia riba e plan di impuesto di 2023 cu Minister di Finanzas a presenta dia 30 di September.
Director di ATIA Herrick Henriquez a splica cu e intencion ta pa semanalmente purba duna pida informacion di e impuestonan cu lo bin na 2023.
“Den siman nos por a wak e efectonan di BBO y nos tur sa cu BBO ta bay subi di 6 pa 7% y cu den comercio esaki lo nifica realmente un aumento di 7.52% riba tur prijs cu tin”, segun Henriquez.
Diabierna el a enfoca riba inkomstenbelasting, unda cu el a indica cu a wordo splica na dje cu den cada nivel di entrada esaki lo baha cu 2%.
Segun e director, e ‘belastingvrije voet’, e parti cu ta liber di impuesto, ta bay subi di 28.862 florin pa 30.000 florin.
“Como comerciante nos ta ciudadano na prome lugar y e parti aki ta bay afecta nos tambe como ciudadano y e ta bay afecta e saco di pueblo”.
E parti unda cu e belastingvrije voet ta subi te cu 30.000 florin ta algo bon, pero tambe nan a baha schaal 4 di 107.000 pa 91.000.
Esaki ta nifica cu bo ta ‘shrink’ bo midden klasse hopi mas y manera cu Gobierno a splica, esey kiermen cu e ventaha ta pa salarionan te cu 120.000 florin, segun Henriquez.
El a duna un ehempel di algun cambio y a splica cu un salario di 42.000 florin pa aña awor ta paga un suma di impuesto di 1.576 pa aña, na 2023 ta bay paga un impuesto pa aña di 1.200 florin.
Esaki lo nifica un ventaha annual di 376 florin, cu ta nifica un ventaha pa luna di un tiki mas cu 30 florin.
“Den nos red nos a bay papia cu nos expertonan y nos a puntra nan kico e efecto ta bay ta di e diferente schaalnan”.
Un persona cu ta gana 2000 florin pa luna no ta bay paga belasting, pasobra e ta gana bao di 30.000 florin pa aña.
E persona cu ta gana 3000 florin pa luna, esta 36.000 florin pa aña ta bay paga 257 florin menos pa aña na belasting, cu ta nifica un ventaha di 21 florin pa luna, segun Henriquez.
El a splica cu e persona cu e ventaha mas halto ta esun cu ta gana 10.000 florin pa luna, pasobra e ta bay paga 99 florin menos pa luna na belasting.
Segun e director, e desventahanan ta cuminza na salarionan net riba di 10.000 florin pa luna, pasobra e ora ey bo ta drenta schaal 4 y bo tin cu paga 50% di salario.
Pero prome cu e cambio e persona cu e salario di 10.000 florin tabata paga 4.626 mas na belasting.
“Un sistema husto ta uno den cual tur hende lo scapa placa”.
Nos a trece esaki dilanti pa compara e ventaha pa luna di tur hende, cu e aumento di gastonan den coriente, awa y gasolin por ehempel, segun Henriquez.


text:
olympic youth camp
-
News
Recap Olympic Youth Camp
Aki un recap di e Olympic Youth Camp organiza pa e Studiantenan di Movecion y Salud. Danki na Christen Goeloe…Read More »
-
News
Olympic Youth Camp 2019
Studiantenan di Movecion y Salud por ta contento cu e proyecto Olympic Youth Camp 2019 Como parti di nan stage…Read More »
-
News
Juliandrah Rodriguez ta conta di e 2 dianan di Olympic Youth Camp
Studiante nan di Movecion y Salud cu a stage na Comite Olimpico Arubano a tene dos dia di actividad pa…Read More »
-
News
Christen Goeloe ta amplia riba e Olympic Youth Camp
Futuro docente Christen Goeloe ta conta nos con e prome dia di e Youth Olympic Camp a bay y kiko…Read More »
-
News
Prome dia Youth Olympic Camp
Prome dia di e Youth Olympic Camp tabata bon atendi. E prome dia di e Youth Olympic Camp organisa pa…Read More »
-
News
Docente di Movecion y Salud ta amplia riba e dos dia di actividad
Comite Olimpico Arubano lo ta organisando diasabra y diadomingo proximo un Youth Olympic Camp hunto cu futuro docentenan di Movecion…Read More »
-
News
Dos dia di Youth Olympic Camp
Dos dia di Youth Olympic Camp cu futuro docentenan di Movecion y Salud E Youth Olympic Camp aki ta consisti…Read More »


text:
Lo adapta varios ley actual pa duna Polisnan mas poder pa evita molester innecesario
ORANJESTAD, Aruba: Minister di Husticia, mr. drs. Arthur Dowers a propone pa bin cu e ley di combati molester (bestrijding overlast). Ta trata aki di un ley unda ta crea varios poder pa combati molester, manera esunnan crea door di gang, adicto y bendedonan di droga. E ta duna mas instrumento pa por mantene ordo publico y siguridad na un forma hopi mas eficiente.
E instrumento di nos leynan penal ta complica y hopi biaha ta tuma hopi tempo pa por actua den algun caso specifico. Den e ley aki ta crea podernan administrativo unda Minister por tuma medidanan, por ehempel casnan cu ta causa hopi molester, cu por ehempel tin bendemento di droga den cantidad chikito, unda e instrumento penal no tur ora ta duna e resultado desea como cu e cantidad di droga ta tiki, unda caso no por duna castigo of sigur no castigo halto. Cu e ley aki, awo lo bay tin poder pa por ehempel laga cera e cas pa un periodo y si tin mester permanente.
E ley aki ta crea e posibilidad pa anuncia areanan di risico pa siguridad, cual ta areanan cu ta conoci na unda tin hopi molester di gangnan, desordo, hortamento, vandalismo etc. y lo crea mas poder pa por controla. Lo bay bin cu e “gebiedsverbod” unda por prohibi personanan cu a comete cierto delitonan pa bay den un cierto area pa no causa problema eynan mas.
Tambe ta crea mas poder pa actua den caso cu tin eventonan grandi y unda ta stroba orden publico, creando molester pa por ehempel bisiñanan eybanda. Tambe a constata cu muchanan jong, hasta bou di 12 aña, cu ta riba caya te laat sin supervision di mayor, sa crea molester pa e bisindario. Lo bay bin cu instrumentonan pa por actua, unda mayornan por haya un orden pa nan yiu, cu mester ta bou di supervision di mayor.
E ley aki ta un di varios leynan cu Minister Arthur Dowers a bin cun’e pa por sigui combati criminalidad y pa garantisa siguridad na Aruba. Por pensa tambe riba cambio di e “Politieverordening”, introduciendo e “cameratoezicht” na Aruba y e cambio haci den “Landsverordening verdovende middelen” creando mas posibilidad pa controla personanan den forma preventivo tambe riba posicion di droga. Den e cambio di “Vuurwapenverordening” a crea mas posibilidad pa controla den forma preventivo riba posesion di arma.
E leynan aki, cu ta ehempel di djis algun di nan, a resulta masha exitoso. A base di tur e posibilidad aki a confisca hopi droga y hopi arma cu antes lo no por a confisca, si no ta pa e cambionan cu Minister Dowers a implementa.
Raad van Advies a entrega su conseho na Minister Dowers riba e ley aki. Den e conseho aki Raad van Advies a mustra nan preocupacion pa cu cierto podernan y instrumentonan nobo introduci cu den nan bista ta mucho estrecho.
Ministerio di Husticia ta trahando dia y anochi pa garantisa mas siguridad y tambe ta na altura di kico ta necesario pa por haci esaki mas miho y eficiente. Cu e ley aki lo por combati algun tipo di molester riba termino cortico, evitando cu mester cana e proceso penal cu por ta largo. Ministerio di Husticia lo contesta preguntanan di Raad van Advies y lo duna splicacion mas amplio riba e necesidad pa cu e podernan nobo aki, cu sin duda lo ta na beneficio di mas siguridad na Aruba.


text:
Korda Hasi Bo Test! Evita Kanser Na Boka Di Matris
Kanser na boka di matris ta un tumor maligno na entrada di matris. E
tipo di kanser akí ta desaroyá masha poko poko. E tèst bou di poblashon
ta detektá prinsipalmente e fasenan inisial. Tratando esakinan, bo ta
evitá ku nan ta desaroyá bira kanser na boka di matris.
Infekshon di Human Papillomavirus (HPV) ta kousante di 95% di kaso di
kanser na boka di matris. Mayoria di biaha, un infekshon di e vírùs akí
ta inofensivo. Ta mira kanser na boka di matris komo un komplikashon
poko frekuente di un infekshon di HPV, ku sí ta masha frekuente.
Tèst di kanser na boka di matris: Pa hasi e tèst di kanser na boka di
matris, ta raspa e entrada di matris levemente pa rekolektá sèl, i ta
tèst esakinan pa wak si e persona tin (un fase inisial di) kanser na
boka di matris. Na Hulanda, gobièrnu a fiha ku hende muhé di 30 te ku 60
aña mester hasi un tèst di kanser na boka di matris kada 3 aña (RIVM,
2018).
Dor di laga bo mes wordu di test kada 3 anja, ta pone ku e chens ku bo
hanja kanser na boka di matris ta bira mas chikitu.
Tin un par di organisashon kaminda bo por laga bo mes wordu di tèst gratis:
Fundashon Prevenshon https://www.fundashonprevenshon.com/
Famia Plania https://www.facebook.com/fundashonfamiaplania/
Fuente di informashon: VIC(Curacao) i RIVM(Hulanda)


text:
E programa conoci riba Magic 96.5 FM, Arubanita Quiz Show, ta bek den aire. A peticion general y cumpliendo cu e deseo di varios oyente, a dicidi pa trecâe den un forma di entretemimento educativo na radio un biaha mas.
Esaki lo ta durante e siguiente lunanan, pa celebracion di dia nacional di Aruba esta maart y aniversario di Magic 96.5 FM na april. Sintonisa Magic 96.5 FM tur diahuebs, cuminsando 5 di maart, di 6pm-8pm pa disfruta di Arubanita, presenta door di Meneer Addonsito Croes y Erin Croes.
Arubanita, conoci como un parti di e programa di Na Drempel di Fin di Aña, a gana hopi popularidad entre oyentenan. E ta un programa interactivo caminda mester contesta preguntanan tanto di Aruba como internacional, preguntanan educativo, y tambe charada pa laga oyentenan pensa.
Famia y amistadnan ta reuni durante e programa y disfruta di e preguntanan pa kibra cabes.
Un danki special ta bay na e patrosinadornan cu ya a pone confiansa den Arubanita y asina haciâe posibel, entre nan SETAR, Super Food Plaza, Kooyman Megastore y Kok Optica. Magic 96.5 FM ta invita un y tur pa sintonisa Arubanita tur diahuebs pa un rato ameno y alabes participa pa gana premionan fabuloso, manera gift cards di Super Food, Kooyman, dinners, placa cash y mucho mas. Sigui Magic 96.5 FM riba Facebook pa keda informa di cualkier update di Arubanita Quiz Show.


text:
Casi 70 aña pasa tres mucha homber den nan binti aña a bay haci un coy maldad y a finalisa riba lama grandi, pasando den un odisea cu hamas nan lo lubida. Un di nan so ta na bida awendia: Jose Francisco Wever, miho conoci como Buchi Panama.
Den combersacion cu e figura conoci aki den mundo deportivo pero desconoci den mundo di pesca, Buchi Panama ta recorda tur hende cu “lama ta pa pisca no pa hende. Piscadonan ta subi lama, pasobra esey ta nan pan di cada dia, pero otronan bay landa so”.
Na aña 1950 Buchi, hunto cu Simon y Yendi tabata na un fiesta di famia na Zeewijk. Cu poco drinks den curpa a sali di fiesta cu e intencion di horta un auto, pero no a haya uno. A dicidi di bay na pier y a subi un boto di bela cu nan a haya eynan cu intencion pa bay Colombia un rato pa keiro. Un pais unda nunca nan a yega.
A pasa 29 dia largo riba lama grandi, dianan sin awa ni cuminda, y ni lagrima ora cu nan mester a tira e curpa di Yendi den lama riba e di 28 dia di nan odisea. Un dia despues un barco a bin descubri nan un poco dilanti costa di Panama. Pa Yendi tabata laat, pero pa Buchi y Simon, tabata manera cu nan a nace di nobo.
E prome dianan perdi riba lama, tabatin un poco di yoramento, el a admiti, pero despues di esey tabata simplemente “confia y pone tur cos den man di Dios,” Buchi tabata ripiti cada bes.


text:
Weganan Panamericano Junior 2021 a conclui
Despues di 10 dia di competencia
Den e siguiente siman e atletanan di Landamento Artistico y atleta di IQ Foil Windsurfing a yega Cali pa inicia preparacion pa nan competencia. Diahuebs ultimo nan a inicia cu esaki di cual landamento artistico a inicia cu e duet tecnico cu e atletanan Angelina Hamoen y Mariajose Salazar. E siguiente dia nan a tuma lugar e team tecnico como tambe team liber cu ta consisti di e atletanan Edianne Croes, Angelina Hamoen, Mikayla Morales, Mariajose Salazar y Melanie Tromp.


text:
Den Haag – Den Onze Lieve Vrouw Onbevlekt Ontvangen Kerk na Den Haag a tuma lugar un ceremonia special den memoria di Miro Dabian, kende a fayece 2 di juni ultimo.
E ceremonia special – den presencia di yui muher di Miro Dabian, Caresse Imon-Dabian y esposo– a conta tambe cu presencia di demas famia, ex mentornan di Arubahuis, personal di Arubahuis y ATA Europa y personanan cu a conoce Miro.
E ceremonia a conta cu un discurso di Minister Plenipotenciario Guillfred Besaril y Caresse Imon-Dabian. E respons tabata na encargo di pader Janssen.
Minister Besaril den su discurso a para keto na Miro Dabian como un persona hopi grandi y keri. ‘Pesey e ta na su lugar pa un luna despues cu Miro a bai laga nos tanto den nomber di coleganan di Aruba y ATA Europa unda Caresse ta labora y tur otro hendenan pa a bini hunto den un momento asina pa tuma despedida di un gran persona. Staf y personal di Arubahuis y Pais Aruba un biaha mas ta extende palabranan di condolencia na Caresse y famia. Miro tabata un homber grandi y stima,’ asina Minister Besaril a bisa.
Caresse Imon-Dabian a papia como yui den nomber di famia di Miro Dabian. Den su discurso Caresse a elabora riba e rol importante cu Miro a hunga den guia di studiantenan Arubiano na Hulanda. ‘Miro tabata disponibel 24/7 pa cualkier studiante cu ta den problema. No ta importa color politico, famia, orientacion sexual. Si e mester atende un caso 3or di marduga of na cualkier parti di Hulanda, Miro ta haci esaki!. Pesey hopi studiante conoce Miro y e conoce mayoria studiante pa nomber. Esunnan cu Miro no conoce ta pasobra of nunca nan tabata den problema of nunca nan a bishita Arubahuis,’ asina Caresse a conta riba e trabao di Miro na Arubahuis.
Caresse a describi Miro como un persona hopi social, cu ta gusta fiesta y baila. ‘Sinembargo mas importante di Miro ta cu e tabata un Arubiano orguyoso cu alma y curpa, husto, sabi y un poco cabesura. Miro ta conoci pa tin un boca grandi, pero cu un curazon chikito y semper na un bon lugar.’
Finalmente Caresse den nomber di famia di Miro a gradici Arubahuis pa e tene e ceremonia special aki y na tur cu e bin pa despedi y recorda Miro Dabian.
Musica tabata bou guia di Alwin Toppenberg cu a toca e piesa Despedida. Prome cu esey Alwin a papia riba su experencia cu Miro Dabian principalmente den guia di studiantenan. Su persona hunto cu Haime Kelly y Miro Dabian na 1983 di e siglo pasa a introduci e systema di mentor na
momento cu Aruba tabata na caminda pa haya su Status Aparte y mester a cuminsa na duna guia na e studiantenan Arubiano. Den esaki segun sr. Toppenberg Miro a haci un tremendo trabao. ‘Nos no mester lubida cu pa hopi hoben Arubiano e ta un paso grandi pa bin studia na Hulanda: un pais straño, otro cultura y idioma. Pesey Miro a mira e nesesidad pa bin cu bon guia. Tambe a bisa na un principio cu e mentor mester ta bin for di e mundo di enseñansa pa asina tin comprension di e obstaculonan cu e studiante Arubiano por haya su mes cune,’ asina Alwin Toppenberg a bisa.
Tur presente tabata tin palabra di aprecio y gratitud pa a organisa e ceremonia aki na honor di Miro Dabian y pa kico ela nifica pa Aruba.


text:
ORANJESTAD,Aruba
Cumpliendo cu reglanan existente di stacionamento den Centro di Oranjestad
Orario di stacionamento paga cu ta vigente te cu proximo aviso ta di 9’or di mainta te cu 3’or di atardi, di dialuna pa diasabra. E orario aki ta stipula specificamente pa vaknan blanco.
Vaknan geel ta destina exclusivamente pa individuonan den posecion di un permiso di parkeo di pago mensual otorga pa Aruparking, y ta valido pa un area specifico. Locual ta nificia cu un persona cu tin permiso pa, por ehempel, zona A no por parkeer den vak geel den zona B. Si un persona cu tin permiso pa un zona specifico dicidi di parkeer den un otro zona den centro di ciudad, lo mester haci uzo di un vak blanco.
Reglanan general di stacionamento den Centro di Oranjestad
Reglanan general di stacionamento den Centro di Oranjestad ta keda vigente. Esaki ta mas tanto pa garantisa ordo y organisacion ora di staciona den centro di Oranjestad.
Aruparking lo bay over na kita un auto for di un area na momento cu:
- Un auto no autorisa para den vak geel
- Staciona den dos vak blanco
- Parkeer unda no tin vak pinta
- Para auto riba acera of pega na un skina
Mester tene na cuenta cu esaki por tuma lugar na cualkier momento y no solamente den e orario di stacionamento menciona anteriormente.
Tarifanan di stacionamento
Tarifanan pa loke ta stacionamento den Centro di Oranjestad ta:
- 50 Cent pa 15 minuut
- 1 Florin pa 30 minuut
- 2 Florin pa 2 ora (den siman)
- 2 Florin pa 3 ora (tur diasabra)
- Patras di Botica Oduber por parkeer gratis 3 ora registrando e number di vak na e parkeermeter
- Na Stacion di Bus grandi di Oranjestad por parkeer gratis 3 ora registrando e number di vak na e parkeermeter
Di e manera aki Aruparking ta desea di concientisa nos comunidad pa staciona den Centro di Oranjestad cumpliendo cu e reglanan estableci, pa asina evita sancionnan cu lo por wordo tuma contra di e usuario.


text:
KRALENDIJK – Debí na e enbehesimentu kresiente di nos komunidat e kantidat di hende ku demensia lo oumentá sigur durante e dékadanan binidero. Demensia ta un kondishon serebral kaminda un persona entre otro pa motibu di pèrdèmentu di memoria, pokopoko pero sigur ta bira kompletamente dependiente di kuido di otronan. E Organisashon Mundial di Salú (WHO) a proklamá 21 di sèptèmber komo Dia Mundial di Alzheimer. Pa medio di e dia akí ta dediká atenshon na e kondishon akí. Tema di e aña akí ta ‘Konosé demensia, konosé e malesa di Alzheimer’.
Na aña 2019 riba enkargo di Entidat Públiko Boneiru a formulá un plan nashonal di maneho di demensia Boneiru. Den e plan akí a establesé diferente punto pa hasi di Boneiru un komunidat ku aktivamente ta hasi esfuerso pa laga hende ku demensia partisipá mas tantu posibel den bida diario.
Fundashon Alzheimer Bonaire (FAB) ta e organisashon ku na Boneiru entre otro ta dediká su mes na engrandesé konsiensia tokante demensia. FAB ta prinsipalmente aktivo pa hende ku demensia i e personanan mas yegá na nan. Durante luna di sèptèmber nan ta organisá diferente aktividat manera anochi di informashon i tayer pa profeshonal. Tambe nan a traha un foyeto pa miembronan di famia i/òf e personanan mas yegá na hendenan serka kende a diagnostiká demensia. E foyeto akí ta kontené informashon tokante kiko ta demensia, kiko por ferwagt relashoná ku esaki i kon por anda ku e malesa akí.
Pa para ketu na Dia Mundial di Alzheimer dia 21 di sèptèmber FAB ta presentá e pelíkula ‘WEI’ den sala di konferensia Piet Mondriaan na Courtyard Marriott Resort. Wei ta un pelíkula di Ruud Lenssen, den kua e ta registrá e trayekto di demensia i kuido boluntario (mantelzorg) di su mayornan.
Tur aña un representante di direktiva ta entregá e relato anual na e diputado di kuido di salú. E aña akí banda di e relato anual a entregá e foyeto i poster tambe na diputado Den Heyer.
Pa mas informashon tokante demensia bo por wak riba https://www.alzheimer-bonaire.com/. Riba e wèpsait akí tin e foyeto i e poster tambe.


text:
Diadomingo ultimo Brazil Taekwondo Stichting tabata tin un car wash pa recauda fondo. Brazil Taekwondo Stichting ta recauda fondo den forma di Car Wash, BBQ, Rifa, Kalender y sa organisa Campeonato. Tur fondo cu wordo recauda ta bay pa e atletanan por biaha pa representa Aruba Internacionalmente.
Esaki ta e unico forma cu tin pa recauda fondo unda cu e atletanan ta siña kiko ta e balor di yega na nan biahenan y si nan no bende nan no por biaha. Pa locual ta e actividadnan di 2020 tin varios evento ariba lista manera Portland Oregon cu ta na luna di April y na luna di Mei Spokane Washington.
Brazil Taekwondo Stichting ta gradici tur esnan cu a cumpra carchi di car wash sin trece nan auto pa haña briyo. Mirando e exito di e car wash, Brazil Taekwondo Stichting ta bay tin un otro car wash dia 5 di April na Centro di Bario Brazil for di 10’or di mainta pa 2’or di atardi.


text:
Fuera di e logronan historico di e Referendum na maart 1977, e accionnan drastico durante Augustus Scur na 1977, e Conferencia di Mesa Rondo na maart 1983 y e realisacion di nos Status Aparte entrante 1 di januari 1986, awe 13 di juli tambe ta un fecha historico pa nos pais, ya cu riba e fecha aki nos ta recorda cu 27 aña pasa e fecha di Independencia 1996 a wordo gescrap for di den Statuut.
Status Aparte y Independencia
Tabata na maart 1983 cu durante e Conferencia di Mesa Rondo a acepta e resolucion di Aruba pa haci uzo di su derecho di autodeterminacion door di scoge pa Independencia, cu lo mester wordo realiza na aña 1996. Como fase transitorio prome cu Independencia, Aruba a haya pa un periodo di 10 aña su Status Aparte entrante 1 di januari 1986. Alabez a ser acorda cu prome cu 1996, esta na 1994 lo wordo teni un conferencia di evaluacion entre Reino y Aruba pa eventualmente examina e fecha di Independencia di Aruba den luz di evolucionnan estatal entre e paisnan den Reino.
Claridad estatal
Na 1986 partido AVP a drenta gobierno di pais Aruba. Durante nan gobernacion di 1986 pa1988 nan no a haci nada riba tereno di structura estatal. Tabata e eleccion di januari 1989 cu a trece MEP den gobierno y un di e metanan primordial tabata pa trece claridad riba tereno estatal. Esaki tabata necesario pa diferente motibo: 1. E cadena hotelero Hyatt kier a mira claridad pa loke ta e fecha di 1996, prome cu nan sigui inverti den nan proyecto, 2. Nos pais tabata tin debenan astronomico di garantianan hotelero cu mester wordo paga, 3. Pensioenfonds di Hulanda tabata menaza di no fia placa na FCCA pa construi casnan social, 4. Ministerio di Defensa Hulandes no tabata kier a sigui inverti den e Marinierskazerne na Aruba. Tur esaki en bista di e menasa di e fecha di Independencia 1996 cu tabata colga riba cabes di Aruba.
Garantianan den Man Comunidad
Ta pesey mes Gabinete Oduber den forma diligente a cuminsa cu e proceso pa haya e garantianan manera palabra den e Conferencia di Mesa Rondo na maart 1983, esta cooperacion cu Reino den un Man Comunidad riba e terenonan di asuntonan di desaroyo, cultura, educacion, husticia, relacionnan exterior y defensa. Sinembargo Gobierno Hulandes no kier a honra e palabracion haci pa cu e garantianan priminti e tempo ey. Den cuadro di transparencia politico, partido MEP a tene e tempo ey un reunion na ex-Bushiri Hotel, caminda lidernan di bario a duna mandato na partido pa sigui cu e proceso pa scrap e fecha di 1996 for di den Statuut.
Firmamento di convenio
Asina pues dia 13 di juli 1990, esta awe 27 aña pasa, sr. Nelson Oduber a firma hunto cu Ministro Ernst Hirsch Ballin un convenio, unda a scrap e fecha di Independencia 1996 for di den Statuut y Aruba ta mantene e derecho di auto-determinacion, esta cu nos pueblo ta dicidi ki dia nos lo kier bira independiente, via un Referendum pero cu aprobacion tambe di 2/3 parti di Parlamento. Esaki siguramente ta un logro historico, caminda den forma ordena ta determina e proceso na momento cu Aruba lo kier bira independiente un dia. Finalmente na maart 1994 sr. Nelson Oduber como Ministro Presidente, sr. Rudy Croes como Ministro di Husticia y sr. Booshi Wever como Ministro Plenipotenciario na Hulanda a defende cu exito e cambio di Statuut na fabor di Aruba.
Mantencion Status Aparte
Awe nos tur como Arubiano mester ta hopi contento loke a sosode 27 aña pasa, ya cu nos a logra mantene nos Status Aparte y cu nos no a wordo forsa den un Independencia, ya cu nos tur lo por imagina nos mes con nos pais lo ta na e momento aki, esta un pais independiente bao di un regimen dictatorial di AVP cu tur dia ta oprimi y persigui su contrincantenan politico.
Partido MEP ta gradici sr. Nelson Oduber pa e curashi desplega na 1990, esta pa scrap e fecha 1996 for di den Statuut y tambe na sr.Betico Croes cu a planta e simia aki durante e Conferencia di Mesa Rondo na maart 1983. Pabien Aruba. Pabien cu continuacion di nos Status Aparte.


text:
Nos por a tuma nota den medionan di comunicacion di un caso cu ta trata peticion di asilo. Esaki a causa hopi inkietud den nos comunidad, mirando e circumstancianan di e caso. Ta berdad cu segun tratado tin derecho pa pidi asilo, pero mester respeta leynan vigente na Aruba tambe.
ASILO POLITICO
Nos ta condena e actitud y expresionnan cu a wordo haci door di e persona envolvi den e caso. Na mes momento nos sa cu esaki no ta e actitud cu ta caracterisa tur esunnan cu ta bin Aruba debi na e situacion na Venezuela. Punto di salida ta keda cu tur hende tin derecho pa haci un peticion pa asilo atraves di tratado.
Pero e mesun tratado ta splica tambe cu mester atene na reglanan y cada pais por pone regla ki ora ta nenga un peticion asina den ley nacional. Ley nacional por ehempel ta stipula cu ora un hende comete un infraccion contra ley of ta menasa pa orden publico, cu su peticion por wordo nenga de inmediato. Cual ta e caso akinan.
Den cuadro di esaki a manda diferente pregunta pa Minister di Husticia pa duna un clarificacion riba casonan asina y tambe su maneho.
RECURSONAN PA MINISTERIO DI HUSTICIA
Den cuadro di esaki nos a tuma nota tambe cu Minister di Husticia a duna di conoce cu mester amplia e teamnan pa procesa e peticionnan pa asilo. Mirando cu tratamento di presupuesto ta den porta, lo nos kier wak si ta necesario por ehempel pa re-aloca fondonan pa “drones” pa fortifica e teamnan aki y siguridad na nos frontera. Aworaki mas cu nunca ta importante pa stipula prioridadnan corecto!
Na mes momento a tuma nota tambe cu tin intencion pa percura pa tur cas na Aruba por yega na un sistema di alarma. Nos ta pensa cu prioridad lo mester ta cerca e personal cu ta traha den Husticia pa nan por eherce nan trabou na un forma mas sigur. Durante reunionnan cu Guarda Nos Costa, Brandweer, Cuerpo Policial, KIA, Inmigracion y CEA a wordo treci pa dilanti cu tin necesidad pa material. Material basico pa nan por eherce nan trabou na un manera mas sigur.
E concepto di tin alarma y/of drones pa preveni criminalidad no por funciona si no tin suficiente personal y e personal cu lo mester atende e casonan aki no tin e material basico pa por eherce nan trabou.
PA CONCLUI
Fortifica siguridad na nos frontera y atende cu necesidad di e personal cu ta traha den husticia ta mas importante cu adkeri “drones”. Na bienestar di esunnan cu ta traha den “field”, nos fraccion (MEP) ta desea pa yega na solucion pa e retonan aki. Asina aki nos por, manera ta wordo bisa den e maneho di Husticia stipula den presupuesto, fortifica e cadena hudicial.


text:
Utilizamos Cookie pa un gran App Core ofresé
E operacion di nos Video Het (algu na e Rueda Di Het) i ademas, ta presente, kada un di e Usuario, e Interlocutor e quejan, si bo Contamento no ta aseptabelNos Splicacion A pèrmití ferfelu Het Di Teksto di dengue, ta bai topa ku bo Amigunan òf wak Bo alma gemelde, Het Di Video, miéntras ku e Kontrol di otro hende.
Nobo Het en liber Video Het ku Asinaki altura di e Partisipante i e Posibilidat di Operacion.
Hasimentu Di Communicacion mas dilanti di nos Video Het Di Its a bira un buki.
E usuario ta Charlotte image. Kla Bishitá e Sitionan ib, Bo ta aseptabel aki Cookies, aki Bo por siña mas di.


text:
Oranjestad – Recientemente tur e participantenan di e UAUCU Multidisciplinary Student Research Exchange Program 2017 a ricibi nan copia di e di tercer edicion di e buki di programa exitoso aki. E programa ta brinda studiantenan di Universidad di Aruba(UA) y e studiantenan di University College Utrecht (UCU) e oportunidad pa por conduci un investigacion den un team multidisiplinario y international.
E team a sa di prueba cu e fomula aki ta uno exisitoso: trabounan presenta den e volumen 2015 y 2016 a conduci na publicacionnan international y varios studiante a ricibi premio pa nan thesis. Coordinadornan di e programa Jocelyn Ballantyne y Eric Mijts ta anticipa logronan similar pa e participantenan di e edicion di 2017. Participantenan Arubiano di e aña 2017 ta Rodolfo Rodriguez, Rachel Tromp. Melany Llocclla de la Cruz, Larisa Leeuwe, Tanya Kirchner y Naykla Yarzagaray. Te cu awo investigacionan di 36 studiante a wordo publica cu e programa UAUCU. Actualmente un grupo nobo ya ta preparando pa e edicion pa 2018. Pa e copia digital di e buki: http://www.ua.aw/download/UAUCU-Student-Research-Exchange-Collected-Papers-2017.pdf
Notice to editors: the pictures can carry the following headings:
Picture title: UAUCU alumni Rodolfo Rachel Melany Larisa
Heading: 2017 UAUCU alumni Rodolfo Rodriguez, Rachel Tromp. Melany Llocclla de la Cruz and Larisa Leeuwe have received their copies during the book launch at the University of Aruba
Picture title: UAUCU book launch at UCU
Heading: Aspiring participants and program alumni from the UAUCU program at the 2017 book launch in Utrecht
Picture title: UAUCU Book cover 2017
Heading: The book cover of the UAUCU publication with all 12 participants that wrote a research paper for this edition


text:
Diaranzon den careda di 11’or y 15 di mainta, riba nos Dia Nacional di Himno y Bandera, cu no por a wordo celebra manera custumber, pa motibo di e crisis di e pandemia, cu tin nos isla tambe den su gara, un persona local a dicidi di subi lama y comete un acto castigabel y basta serio.
Polis
Maritimo durante un patruya como 3 pa 4 miya for di costa di Aruba, a bin topa
cu un boto local di piscado A 1672 yama Soseshi, mesora nan a nota cu e boto
aki tabata manera sospechoso y a subi abordo pa haci e control necesario, riba
Soseshi, nan a bin topa cu 5 persona indocumenta.
Mesora
Polis a confisca e boto y el a wordo hiba na Waf di Barcadera.
Na
yegada di e boto Soseshi, tabatin Polis, dokter, Imigracion, Douane, tambe
Guarda nos Costa y Hefe di Guarda nos Costa sra. Trudy Hassel, sperando riba
nan, pa haci tur e controlnan necesario.
Den
e boto a bin topa cu varios caha cu contenido no ta tur ta conoci,
aparentemente den algun tabata tin animal den nan probablemente parecido na
parha.
E
capitan di e boto Soseshi ta un persona masculino local, abordo tabatin 4 dama
y un homber, tur 5 ta di nacionalidad Venezolano.
Aparentemente
manera por a mira cu un di e damanan aki ta pareha di e capitan di e boto. N’e
forma hopi amoroso cu nan tabata despidiendo di otro, pasobra lo dura hopi
tempo pa nan lo por mira otro bek.
E
capitan, kende ta un homber local a keda deteni, muy probablemente e lo por
wordo huzga pa traficacion di hende, loke tin un castigo basta pisa ta warde.
E
5 personanan indocumenta tambe a keda deteni y entrega den man di Guarda nos
Costa pendiente e tramitenan necesario. Den e van di Guarda nos Costa y sigui
pa sra. Hassel nan a wordo transporta pa Guarda nos Costa na Sabana Berde.
Mester
agrega cu tabata un tremendo trabou di Polis Maritimo, den combatimento di
traficacion di ilegal.


text:
Mirla Nava di Stichting Monumentenfonds, ta splica cu e aña aki ta cumpliendo 25 aña, pa e motibo aki nan tin tres projecto. E ta splica cu pa fin di aña a cuminsa cu local di steenweg, ex Botica Aruba.
Tambe a cuminsa cu mantencion di California Lighthouse te cu april, esey lo ta paden manera e trapi, bentana, muraya y lo ver esaki. E ta un cambio grandi despues di 2016 cu a cambia.
E ta bisa cu muraya cu a deteriora paden, e mantencion di muraya di kalki y material original y cu mester a trece expero for di Merca pa duna informacion y conseho na contratista con pa traha y aplica na e manera corecto pa un miho y duradero mantencion di edificio.
E di tres projecto ta esun cu a cuminsa cu e prome fase di tanki di awa na Rancho cu a keda construi na 1905 un monumento cu a keda proteha. E expertonan a duna conseho cu ta e mihi manera pa drecha e tanki. “Nos a esoche pa conserva y no restaura.”
Sra. Nava ta pidi pa comunidad cu tin algun fotografia pa asina documenta esaki pa haci investigacion historico di e projecto aki pa asina por tin mas informacion/ prueba y rastro di con e tabata antes.
Den e mesun projecto lo haci uso di e mesun experto pa yuda cu e aplicacion di kalki. Tambe lo tin e cursista cu a haci curso di enseñanza pa empleo pa usa nan conocemento pa aplica e kalki.
Di parti Stichting Monumentenfonds ta agradecido cu tur bisiña di e tanki di awa cu a haci limpiesa di e sushi rond y ta consciente di proteha e monumento, ta pidi pa esnan cu pasa rond pa mantene e area limpi.
Daphne Fernandes Pedra, projecto leider na Stichting Momentumentfonds, e ta bisa cu ta satisfecho cu ta yudando pa investiga e miho manera pa investiga e tanki di awa, e conservacion y restaura e obheto estado original.


text:
Bogotá a keda cubri di color blanco despues di un yobida fuerte di granizo cu a sorprende e habitantenan di e capital. Atrabes di rednan social, e usuarionan a raporta e fenomeno, publicando un cantidad di potret. Ya caba na 2019 tabatin un caida di granizo pero e biaha aki e tabata mas fuerte.
Diamars tabata e di dos biaha den un siman cu e yobida aki a causa alertanan na Colombia. A raporta un yobida impactante den forma di granizo for di varios area di e capital Colombiano cu a laga varios careteranan importante tapa y sin cu por trafica eyriba.
E granizonan a cambia totalmente e imagen di e ciudad cu tabata parce ciudad di un pais cu un invierno blanco. Despues di esaki, plasnan grandi di awa a stroba pasada di vehiculonan riba e principal camindanan.


text:
Diaranson marduga ( 1:15AM ) ta drenta informe di un accidente pisa riba caminda grandi di Savaneta.
Un chauffeur masculino pega den auto tabata e victima cu a logra saca for di e vehiculo cu tabata den estado di destruccion total.
Ambulance na sitio mes ora a cuminsa traha cu ne. Polis a cera area mirando e seriedad di e accidente.
Testigonan ta conta cu probablemente e lo a bay dal den cura di un cas pa despues bay cay riba acera. Por a scucha grito fuerte di e victima na momento cu a rescate for di e situacion cu e tabata encontra su mes.
Ta spera informacion adicional di autoridad riba kico lo por tabata motibo di e accidente aki.


text:
Tag Archives: jaaropgaaf
SVb Pensioen Jaaropgaaf 2021
Pa tur nos clientenan Pensionado, e jaaropgaaf pa aña 2021 ta ser manda via mail y via post. Lo ricibi e carta cu e jaaropgaaf di Pensioen den e proximo dianan. Tambe ta posibel pa subi nos portal di MiPensioen (https://pensioenen.svbaruba.org/) y download e jaaropgaaf.
Jaaropgaaf 2019 a Wordo Entrega via di Post Aruba NV
Debi na e situacion actual cu Covid-19, Post Aruba N.V. tin un retraso cu e reparticion di e Jaaropgaaf di SVb. Post Aruba N.V. a reparti 80% di tur Jaaropgaaf di SVb, y ta finalisando reparticion di e ultimo 20%. Pensionado cu ta desea por baha of print e Jaaropgaaf 2019 via nos portaal di… Mas Informacion
Jaaropgaaf 2019 ta Wordo Entrega via di Post Aruba NV
Banco di Seguro Social di Aruba SVb ta conciente di e temporada cu nos ta biba aden y ta keda haci su maximo esfuerso pa cumpli cu su pensionadonan. Actualmente pa motibo di e situacion di COVID 19 no ta atendiendo cu publico pero ta mantene servicio y contacto via di email y telefon. Den… Mas Informacion


text:
Noord: Diasabra algo pasa di mey anochi, un patruya ta wordo manda na Marriot Surf Club, pa un turista cu lo a sali bay trip y a lubida su cellular den un taxi.
Na yegada nan ta papia cu e turista femenina C. Providoshin, kende ta splicanan cu pa mas o menos 8 di anochi ela tuma un taxi di Marriot Surf Club y a baha na “The Man Cave” y cu aparentemente e lo a lubida su cellular den un taxi.
Via un app cu yama “Find My Phone” ela constata cu su cellular ta na un adres na Sabana Liber. Mesora e patruya a dirigi su mes na e adres pa buska e cellular.
Na e adres nan a papia cu e taxista y e taxista a bay cu e polisnan pa buska den e taxi y enberdad a topa cu e cellular. Mesora e patruya a bay bek na Marriot Surf Club y a entrega e turista su cellular den su man.


text:
Durante su estadia na Merca, Minister di Labor Glenbert Croes a tuma e oportunidad pa reuni cu Montgomery College. Esaki ta un paso importante pa Minister Glenbert Croes su vision unda e mandatario su vision pa Enseñansa pa empleo ta pa yega na un nivel halto y asina prepara nos hendenan pa drenta mercado laboral unda mas nos mester di nan awor.
Mirando e laso estrecho cu Montgomery College tin cu ministerio di Enseñansa na Aruba, a tuma e decision di acercanan pa pidi yudansa pa cu mercado laboral. E meta di e reunion ta pa wak si nan ta dispuesto na yuda Enseñansa pa Empleo den un cooperacion pa e certificacion di e trahadornan local, cu lo desea di haci uso di diferente cursonan, pa asina por cumpli cu e necesidadnan di e mercado laboral na Aruba.
Montgomery College ta un “community college” di aproximadamente 25 mil studiante. Un colegio multicultural cu studiantenan di diferente nacionalidad y cu tin hopi experiencia pa yuda den e transicion di integracion di esnan cu ta indocumenta na Aruba caba. Ta importante pa mediante Enseñansa pa Empleo prepara y capacita e futuro trahadornan aki pa asina nan por contribui efectivamente na e mercado laboral na Aruba.
Minister Glenbert Croes a expresa di ta sumamente satisfecho cu e resultado di e reunion, na unda Montgomery College ta dispuesto na yuda Enseñansa pa Empleo den e trayectoria aki.


text:
ORANJESTAD,Aruba
Arestatie Team , Recherge y Polis a drenta den un cas na Boliviastraat, pa ta exacto Boliviastraat 20. Esaki tin di haber cu investigacion di ultimo atraco den aeria turistico cu a tum luga. Aunke cu tin Carnaval polisnan ta keda eherce nan trabao den tur parti y investigacionnan ta keda andando. E Investigacion aki ta trata di e atraco cu a tuma luga na Gold Palace. A detene algun persona di nacionalidad Venezolano cu ta biba na e cas relaciona cu esaki. Mester bisa cu e cas ta un cas no den un bon estado y tin diferente stranheronan cu ta biba den e cas.


text:
Benefisio di Meditashon Trasendental
Investigashon ekstenso a saka ‘fo ku Meditashon Trasendental ta redusí strès i preokupashon ku komo resultado mas pas interior, kreatividat, salú, éksito i felisidat.
Esun téknika simpel aki ta laga bo bai mas ayá di pensamentu i hasi kontakto ku e fuente trasendental profundo di tur energia, kreatividat i inteligensia, desolve strès i enrikesé mente, kurpa, emoshon i relashon.
Pas interior i felisidat
Meditashon Trasendental ta produsí un estado koherente di sosiegu alerto – un estado di pas interior berdadero, pa bo mente i tambe pa bo kurpa. Profundo den bo mente tin un tereno pasífiko di konsiensia puro, bo mes konsiensia lantá den su mes estado di mas trankil. Meditashon Trasendental ta laga bo eksperensiá esaki – sin esfuerso. Pas interior i felisidat
Journal of Clinical Psychology
1989 Nov;45(6):957-974
Alivio di strès
Meditashon Trasendental ta eliminá e efektonan di strès intérnamente i fisiológikamente. Ora praktik'é regular, esaki ta resultá den un perspektiva mas balansá, mas energia i motivashon i un apresio mas profundo di un hende su ambiente. Redusí strès
Kreatividat
E ekpseriensia di sosiegu alerto durante Meditashon Trasendental ta krea e kondishon óptimo pa desplegá bo potensia kompletu pa inteligensia i kreatividat máksimo. Konsiensia i kreatividat


text:
Interupshon
E number di telefòn sentral di interupshon di WEB ta: 9215
E tim di nos servisio di interupshon 24 ora pa dia, 7 dia den siman ta para kla pa bo pa solushoná interupshonnan ku urgensia.
Notifikashon di interupshonnan nos ta publiká den e rúbrika Aktual i riba nos Página di facebook
Pa kiko bo por bèl nos i pa kiko preferiblemente nò? Wak aki bou.
Hidden
Hidden
Lista di chekeo di interupshon
Pa kiko bo por bèl 9215?
- Interupshon den suministro elektrisidat òf awa
- Lèkazje awa di bebe den espasio públiko
- Lusnan di kaya ku no ta traha
Por fabor NO yama pa:
- Kabelnan ku ta kologá abou òf a lòs. Regularmente bo por mira nan, pero nan no ta di WEB; e ta trata di kabelnan di telefòn i data. Pa motibunan di siguridat WEB ta kontrolá instalashon di kabelnan di elektrisidat hopi strikto.
- Interupshon den bo mes instalashon di elektrisidat òf awa
Tuma tempu kontrolá promé ku yama
Bo no tin koriente? Awa no ta sali for di kranchi? Determiná promé unda e problema ta ser okashoná: den bo propio instalashon, òf den e ret di distribushon di WEB?
Esaki simplemente bo mes por determiná. Sigui e pasonan den nos lista di chekeo di interupshon (pdf).
Tep: imprimí e lista di chekeo akí i pone esaki na un lugá kaminda bo por hañé. Bai ku e lista ora bo ta buskando e interupshon.


text:
E team di FADA lo ta basta activo pa e prome 3 luna di aña. Trahado preventivo, Rulienne Arends ta bisa cu tin cantidad di otro problema ta presenta cu no ta solamente uso di substancia.
Arends ta bisa cu por tin diferente trauma cu e persona ta pasa aden. Ora esaki sucede nan ta tuma contacto di biaha cu otro instancia concerni. “Nos como team ta sinta prome, wak e caso pa asina nos wak cua ta e miho instancia cu por tuma e caso over.”
E ta bisa cu varios biaha nan a yama Respaldo pa asina e departamento duna e guia urgente. Sinembargo Arends ta bisa cu e uso di substancia ta e minimo di e problema di e hoben.
Nan ta comunica diaramente cu Respaldo, tambe nan tin nan psicologo di CAA, den caso cu FADA tin algun duda nan ta comunica cu e psicologo pa asina por duna conseho. E comunicacion cu otro fundacion y di parti FADA ta uno bon.
Un otro punto cu Arends ta comparti ta e parti cu tin studiante cu ta acerca nan despues di charla pa guia, nan ta splica e situacion cu ta pasando aden. Di parti FADAm nan ta papia cu docente, trahado social di e scol pa asina nan tuma e caso y traha riba esey.
Arends ta bisa cu nan mester keda conscientisa e studiantenan di e cosnan negativo cu por confronta cune. Tin hobennan cu ta acerca pa asina splica cu nan ta wak nan mayornan cu cigaria, cu ta un substancia legal pero e hobennan ta haya esaki algo malo pa nan mayor haci, FADA ta papia cu nan pa duna conseho.
“Nos ta contento di bisa cu a tuma contacto cu scolnan basico y secundario. Nos tin e booking yen. Nos tin e proyecto di BeSmart pa e muchanan di klas 5 na varios scol pa asina duna tools pa bisa no den cierto situacion.
FADA lo sigui cu nan 3 ultimo documentario, tambe famia ta acerca FADA pidiendo cu nan tambe kier contra nan experiencia pa asina yuda otro famia. Na e prome 3 luna di aña, FADA lo ta ocupa haciendo tur e trabounan aki pa asina duna guia y yudansa na hobennan. Tambe ta pidi pa mayornan si tin algun problema pa acerca Tienda di Educacion.


text:
Kralendijk – Boneiru tin tres habitante pekuliar aserka. Desde korto Rambo, Ricky i Reggie ta na nos isla. Resientemente e tres chubatunan aki a yega ku KLM for di Hulanda.
E tres chubatunan for di Hulanda ta di rasa Boergoat i nan ta 3,5 luna bieu. Na luna di novèmber e chubatunan ta sufisiente grandi pa hasi uso di nan i e ora ei e programa di mehorashon di rasa por kuminsá.
Kada chubatu ta haña un propio stal kaminda por pone 10 kabritu tambe serka dje pa dèk. Kunukeronan por hiba nan mihó kabritunan muhé na Servisio di Agrikultura, Krio di Bestia i Peska (LVV). E kastamentu lo produsí bunita lamchi, ku por mata dentro di seis luna. E bentaha pa e kunukeronan ta ku por pidi un mihó preis pa karni di lamchi.
Profeshonalisashon
Esaki ta un proyekto di Profeshonalisashon di Krio di Kabritu den koperashon ku Servisio di Agrikultura, Krio di Bestia i Peska (LVV). E proyekto ke ofresé un futuro nobo na krio di kabritu. Investigadónan di Universidat di Wageningen a traha un plan di aserkamentu. E meta ta pa krea un situashon kaminda ámbos partido por saka bentaha pa medio di kombiná ekonomia i ekologia: fortifikashon di krio di kabritu i tur kabritu den kurá. Pa logra fortifikashon di krio di kabritu ta hasi esfuerso pa realisá renobashon di matadero, produkshon di kuminda pa bestia, mehorashon di rasa, produkshon di karni di lamchi, maneho di kabritu i siguridat.


text:
Calvin a nase na Kòrsou, 24 di aprel di aña 1953 den un famia kristian di 12 yu. El a kombertí i bira un yu di Dios na edat di 17 aña i for di e edat ei el a kuminsá sirbi Señor te dia di awe.
Calvin a studia pa bira maestro di skol i a traha na skol básiko i tambe na skol avansá, unda el e funshoná komo dosente di Siensia Sosial. El a studia Beibel na Word of Life Bible Institute na Schroon Lake New York unda el a graduá na aña 1978 huntu ku Sylvia ku lo bira su esposa 1 aña despues.
Calvin i Sylvia a bira mishoneronan di Word of Life International pa Antias i Aruba i a funshoná den e ministerio di evangelisashon i edifikashon di hubentut di aña 1979 pa 1994.
Durante di e periodo aki tambe Calvin a pastoriá e kongregashon di Iglesia Aliansa Evangélika Lus di Mundu. Na aña 1996 Calvin a funda e obra nobo, Iglesia Grasia Abundante, ku a kuminsá ku un estudio Bíbliko di mas o ménos 20 pèrsona pa un kongregashon di 400 kreyente aktualmente.
Calvin a nase na Kòrsou, 24 di aprel di aña 1953 den un famia kristian di 12 yu. El a kombertí i bira un yu di Dios na edat di 17 aña i for di e edat ei el a kuminsá sirbi Señor te dia di awe.


text:
Urban Friday Curaçao Ponton Festival: Jeon, Rich Kalash, Ronnie Flex, Hef, Grupo Extra
Curaçao Ponton Festival ta presentá un ‘line-up’ fuerte di artistanan lokal i internashonal den e género urbano riba djabièrne 6 di aprel. Durante e ‘Urban Friday’ amantenan por disfrutá di entre otro Jeon, Rich Kalash, Ronnie Flex, Hef i Grupo Extra.
Djabièrne anochi di e Curaçao Ponton Festival lo ta un anochi den e género urbano i hip hop. E ‘line-up’ di ‘Urban Friday’ ta konsistí di presentashonnan musikal di Jeon, Rich Kalash, Ronnie Flex, Hef, Grupo Extra, Jaido i Junior Tecla su VibeNation. Despues di un tempu largu, e artista rubiano Jeon lo duna un presentashon musikal na Kòrsou. Jeon a traha tempu pa ta presente na e Curaçao Ponton Festival. Resientemente Jeon, J Balvin en Anitta a risibí un premio platinum di Universal Music Latino pa nan kantika “Machika”. E kansion tambe ta number uno aworaki riba e lista di Latin Billboard.
Rich Kalash no ta deskonosí den e mundo di hip hop i e tin diferente hits manera “Sin Stress”, “Brothers”, “Konsentra” i“Hala Fo'i Mi Way”. Su kolaborashon ku Izaline Calister pa e kantika “Kòrsou” tambe ta hopi gustá. Rich a traha diferente kantika ku rapper Jaido. Luna pasá Rich a lansa e kantika nobo “Kas Den Mondi”, kaminda Monifa Jansen ta figurá komo su frei den e ‘videoclip’ dje kantika.
E artistanan di Hulanda, Hef i Ronnie Flex, tambe tin hopi fans na Kòrsou. Hef ta konosí di e kantikanan “Hoop”, “Bijna”, “Droom” i “Kofferbak”. Den febrüari Ronnie Flex a wòrdu koroná pa e mihó artista den e kategoria di Hiphop na e premio Edison. E premio di Edison ta komparabel ku e premio di Grammy Awards. Ronny Flex tambe a risibí un premio pa e mihó disko di 2017. Por último, amantenan di latin i reggae por disfrutá di presentashonnan musikal di Grupo Extra i VibeNation. E banda urbano latino Grupo Extra lo presentá entre otro nan hits “Me Emborrachare”, “Hoy Se Bebe” i “Te Vas”.


text:
ORANJESTAD,Aruba
Por medio di lo ultimo technologia den equipo di tratamento. Diahuebs mainta Minister di Salubridad Sr. Dangui Oduber a haci un site visit na Imsan pa cera conoci cu e finalisacion di e prome fase di expansion di ImSan cu a keda cla. Manera a yega di menciona caba Imsan ta traha conhuntamente cu Baptist Health International pa garantisa proceduranan medico riba nivel di calidad halto y asina percura pa ImSan ricibi acreditacion internacionalmente for di “Joint Commission International Accreditation” (JCI). E ampliacion aki ta conta cu un inversion di mas o menos 60 miyon florin. Ta importante pa pueblo di Aruba sa con e placa a wordo inverti. E expansion y renobacion di ImSan lo percura pa genera 50 cupo di trabou nobo. Mas impresionante den tur esaki ta entre otro e departamento di radiotherapia. Afdeling RadiotherapieTin acuerdo firma cu Baptist Health pa cu sosten di radiotherapia. Pa promer biaha na Aruba e tratamento di radiotherapia lo wordo ofreci aki mes. Esaki ta nifica cu pashentnan residencia aki na Aruba no lo mester bai mas den exterior pa esaki. Esaki ta significa cu e pashentnan lo keda den su seno familiar. Na mes momento esaki lo reduci e costonan di AZV pa cu pashentnan cu ta wordo manda den exterior pa tratamento di radiologia. Actualmente Baptist ta ofreciendo trainingnan intensivo na e personal. Actualmente e aparato di radiotherapia conhuntamente cu Baptist ta pasando den e ultimo testnan pa asina por cuminsa funciona. Tur indicacion ta mustra cu e mashin lo ta den funcion dentro di par di siman dependiendo di e resultado di e testnan. Baptist ta streng riba e testnan y mester nan aprobacion pa cuminsa trata pashent. Den tur esaki e seguridad di e pashent ta primordial. Mester remarca cu e mashin di radiotherapie esta e model Varian Halcyon Elite cu linear accelerator ta e prome den region di Caribe y Latino America. Conforme cifranan recien di AZV, mas o menos 200 pashent ta wordo manda den exterior pa ricibi “Radiotherapie”. Cu introduccion di e afdeling radiotherapie na ImSan lo por atende 85% di e 200 pashentnan cu ta wordo manda den exterior aki na Aruba mes. Den casonan hopi complica lo manda pashentnan den exterior. Afdeling RadiologieAki ImSan tin tambe awor un CT Scan y un mashin pa echo. E di dos mashin di echo lo yega pronto. OogpolikliniekE renobacion y expansion di Imsan a haci posibel pa entre otro tur specialistanan di wowo aki na Aruba por traha central na ImSan cu equiponan nobo di wowo. Diabierna e prome operacion di retina ta bai wordo realiza. Sala di operacionAwor ImSan tin nan mesun anestesista pa asina haci operacionnan akinan mes. Diahuebs e prome narcoze a wordo haci y ela bai hopi bon. Sala di operacionnan tin lo ultimo di mashinnan avansa. Afdeling Sterilisatie van medische instrumentenAfdeling sterilisatie ta cla y ta den funcion pa prome biaha den propio edificio di ImSan. E proceso henter di sterilisacion ta reparti den tres fase. Fase uno ta consisti di colecta tur e instrumentonan uza (sushi) cu ta drenta den un camber apart, continua pa e segunda camber y fase 2 ta caminda nan ta wordo haci limpi y por ultimo ta wordo hiba den camber di sterilisacion. Spoed Eisende HulpPa loke ta trata loke nos ta yama eerste hulp, e prome fase ta cla. Tin cambernan pa ricibi adulto y tambe tin un camber special pa atende cu mucha. Plannan pa futuroMinister Dangui Oduber a expresa den nomber di Gobierno con contento, satisfecho y orguyoso eta cu Imsan nan vision su desaroyonan pa cu cuido medico ta cuadra cu e vision di Gobierno di Aruba cu ta pa mehora e calidad di cuido na Aruba y como tambe crea un plan sostenibel pa Aruba pa asina e fondonan di AZV ta sostenibel pa den futuro. Esaki sigur ta cuadra cu vision di nos Gobierno. Prensa presente tambe por a experencia e recorida awe di e facilidadnan cu ta kedando cla na ImSan pa asina informa pueblo debidamente y transparente di e desaroyonan cu ta tumando lugar y mira unda e placa ta wordo inverti esta na bienestar di nos cuido medico. Minister Dangui Oduber a keda masha impresiona y ta sumamente orguyoso di a pone fondonan disponiblel por medio di AZV pa asina cumpli cu e vision di su Ministerio y Gobierno cual ta mehora e calidad di cuido medico na Aruba.Cambionan grandi tumando lugar den salud publico na Aruba. E cambionan aki lo ta na beneficio di nos communidad y asina Minister Dangui Oduber ta cumpli cu e promeda di trece mehoracion den cuido.


text:
29 April ta Dia International di Baile
Riba 29 di april 1982 Dia Internacional di Baile a ser celebra pa prome biaha rond mundo door di e comunidad internacional di baliadonan. Un initiativa ku a ser proclama door di CID, The Internacional Dance Council – UNESCO. E fecha a worde scogi pasobra e ta e fecha di nasemento na aña 1727 di un gran coreografo revolutionario y baliado frances ‘Jean Georges Noverre’ cu a scirbi e prome buki tocante e teoria di balet ‘Lettres sur la Danse et les Ballets’ cu a causa un impacto y a trese hopi cambionan den e desaroyo di e arte di balet.
E meta principal di Dia Internacional di Baile ta pa atrae atencion di publico pa cu e arte di baile en general, pa crusa bareranan politico, cultural y etnico y trese e ser humano huntu den un idioma comun, esta baile.
Na aña 2010 Fundacion Skol di Baile pa prome biaha a celebra Dia Internacional di Baile en koperashon cu otro skolnan di baile, lokwal lo sosode e biaha aki atrobe
Tur aña a sigi celebre y como ta e prome lustro lo dedica e presentacion na nos folklor y tradicionan cu lo encera no solamente nos bailenan pero splicacion di su origen y karakteristikonan. Publico lo por goza con nos bailenan tradishonal por worde presenta den un forma teatral door di incorpora teknica y coreografia.
Diamars 29 di april lo tin 2 presentacion 7 – 8 p.m. y 8:30 – 9:30 p.m. den Cas di Cultura y entrada ta gratis. Kaarchinan obtenibel na Cas di Cultura, Skol di Baile, Boekhandel Van Dorp y Skol di Arte na San-Nicolas Fundacion Skol di Baile “Diana Antonette” ta gradici Unoca, Boekhandel Van Dorp cu semper e sostene nos eventonan cultural y tur esnan cu ta coopera, entre otro Step by Step Academy y Simadanza.
Un invitacion pa henter e pueblo di Aruba pa bin celebra nos Folklor riba e dia tan especial ‘Dia Internacional di Baile’.
potret ta di Bibliotecnacional.aw


text:
ORANJESTAD,Aruba
COVID-19 ta un virus nobo cu recientemente a
keda identifica na Wuhan China den luna di december 2019. COVID-19 tambe ta
wordo yama Corona Virus pa motibo cu e ta cay bou di e famia di Corona Virus.
COVID-19 ta afecta tur hende, pero esnan mas
vulnerabel pa desaroya complicacion na pulmon y fayece acausa di esaki ta e
adulto mayor riba edad di 60 aña y tambe esnan cu ta sufri di malesanan cronico.
Bou malesa cronico nos ta referi na:
- Problemanan
cardiovascular
- Obesidad
- Problema
di curason
- Problema
cu pulmon
- Presion
Halto
- Diabetico
- Esnan
cu tin un sistema inmunologico abou pa motibo di Cancer of HIV AIDS
Den mayoria caso personanan riba 60 aña ta
sufri di un of mas malesa cronico cu ta haci cu nan ta e grupo cu mas afecta
den e pandemia aki. Esaki te motibo pakico gobierno a tuma e decicion pa stop
bishita na tur cas di cuido di nos grandinan.
Esnan riba 60 aña cu ainda ta activo Departamento
di Salud Publico ta haci un apelacion na nan pa laba man frecuentemente cu awa
y habon y evita di mishi cu wowo, nanishi y boca. Preferibel den e temporada
aki no bishita actividadnan social y nos ta encurasha familiarnan pa yuda nan
sernan stima den e periodo aki.
Lucha contra e transmicion di Corona Virus, e ta cuminsa na ABO. Si bo tin sintoma di keintura cu tosamento of problema pa hala rosea. Of bo a bin di biahe for di un pais cu tin Corona Virus COVID-19 yama 280-0101 pa ricibi instruccion.